Twitterren alde (eta kontra)\nAzken aldian bi gai gailendu zaizkit pantailaren nire aldean Twitterriko bakar/elkar hizketaldietan: Euskal Herriak bizi duen egunotako beroa (norbaitek aztertu behar luke nola igaro garen eguraldiaz igogailuan hitz egitetik sare sozialetan aipatzera, eta ea igogailuetako hizkuntzaren funtzio fatikoaren masa-aldaera den hau dena ala ez) eta Twitterren egoera bera.\n— Josu Goiko (@josu_goiko) June 19, 2017\nBi gaiak kanpo fenomenoei lotuta daude: ekaineko 40 Celsius gradu inguruko tenperatura atseginak, batetik (diotenez bereziki disfrutagarriak, gure hirietako asfaltoan); eta Kaliforniako mikroblogintza plataformaren enegarren itxura aldaketa, bestetik. Hala ere, azalari azkura eginda bi ardura sakonago sumatzen dizkiet: aldaketa klimatikoaren itzala (no pun intended), eta Ramon Saizarbitoriaren Aberriaren alde (eta kontra) (1999) liburuxka zoragarri hura gogora ekarri didan Twitterriaren eta twitterritarron osasunaren ingurukoa.\nNire profilean begiratuta antza hamar urte eta hiru hilabete daramatzat Twitterren, eta agian momentu aproposa izan daiteke alde argi eta ilunenei errepaso bat egiteko. Ondokoa zerrenda guztiz subjektibo eta ideografikoa da, orokortzeko inolako asmorik gabekoa beraz, eta ziurrenez nire esperientziaz aparte beste aplikagarritasunik izango ez duena. Baina tira, hor doa:\n(ALDE): Pantailen aurrean egunaren ordu asko ematen dugunontzat Twitter igerigailu moduko bat izan daiteke: lan burokratiko eta alienatzaileenari puntua (puntu absurdoa, lotsagabea, kritikoa, librea…) jar diezaiokeen murmurio anitz, kakofoniko eta zoragarria.\n(KONTRA): Prokastinazioaren maila berri eta sekula probatu gabeak erdietsi daitezke Twitterri erruz, edo Twitterren esker, eta azkenean Joxe Rojasek Telelana? artikuluan aipatu legez prokastinatutako lana etxera eramaten amaitu. Eta nago aho biko laban honekin gehiagotan amaitzen dugula gure atzamarra mozten hamaiketako ogitartekoa erdibitzen baino.\nTelelana bai edo ez? Abantaila edo malgutasunerako gezurrezko aukera? @joxe https://t.co/xDeUIcm3Ai en https://t.co/D3RvZybELJ\n— Azkue Fundazioa (@AzkueFundazioa) June 19, 2017\n(ALDE): Jende zoragarria dago Euskal Herrian eta baita Euskal Herritik kanpo ere. Twitterrek asko errazten du hauetariko askorekin harreman esanguratsu, sortzaile eta dibertigarriak sortu eta mantentzea. UEUko ikastaroak, Eremuz Kanpoko Sotoak, irratsaioen remix-ak, Otxarkoagako Auzoviet-a, hauteskundeetako bertso-zumba ebento inprobableak, liburu aurkezpenak, Wikipediari buruzko klaseak unibertsitatean edota ikerketarako party und borroka dispositibo are inprobableagoak egin ditugu… Twitterri esker (baita ere). Gosari, bazkari, afari eta parranda gogoangarriez ez dut ezer esango 😉\nHorda roja a machacar, la burguesía al gulag! @NucleoTerco @PaYaKonpartsa #Aratusteak17 #auzoviet #otxargrado pic.twitter.com/QZRB0gaUmE\n— ☭UrkoOtxar★ (@UrkoArraun) February 26, 2017\nApuntatu data, libratu agendak.\nUztailak 6. 19:30. Bilboko Kafe Antzokia.\nEremuz Kanpoko Sotoaren #SeasonFinale:\nTxakur Gorria pic.twitter.com/gZeDR1DNdN\n— txerren (@txerren) June 13, 2017\n(KONTRA): Jende zoragarria egoteak ez du esan nahi elkarrekin zoragarri jokatzen dugunik. Forma kontuez arduratuta gabiltzala, iruditzen zait formak (gureak) aspalditik direla itsusiak gurean. Iritziak gogorrak, hertsiak sektarioak eta hooliganistikoak dira sarriegi. Maskulinikoak, hipertrofiatuak, anabolizatuak. Nire belaunaldiko buru argienak ikusi ditut egoaren kulturista bihurtuta, gihar ideologikoak kontu handiz koipeztatzen eta beltzarantzen, eta ulertzen dut, euskarazko Twitterren oraindik ere gehiago balio baitu NORK esaten duenak ZER esaten duenak baino. Agian horregatik kritika falta dugula entzuten dudanean beti datorkit gogora Elbiria Zipitriaren aditzaren paradigma. Edozelan ere erraz hartu eta eman daiteke min Twitterren, eta batzuetan ez digu ardura (besarkada bat berriro, Ignazio).\n(ALDE) Twitterrek telebistako albistegiak anakroniko bihurtu ditu. Eguerdirako Euskal Erdian ikus daitezkeen “informatiboak” baino informatuago gaude: zabalago, sakonago, kontraste eta testuinguru gehiagorekin, eta gainera eztabaidarako aukerarekin. Gaur Egun eta Teleberri oraindik ikusten ditut tarteka, baina normalean Twitter pizteko gogoa sortzen didate (badakizue zertarako).\n(KONTRA) Informatuago bai, baina nola? Kulturismoaren ego-barianteaz nioena errepikatzen da informazio iturriekin ere. Hainbeste iturri, hainbeste arlo, etengabe gertatzen: nola aukeratu? Zer banatu? Irakurtzen duguna txiokatzen dugu, ala txiokatzen duguna txiokatzen dugu? Norentzat eta zergatik? Ikusi ditut arditasun zahar-berriak sentsibilitate politiko guztietan antzeratsu errepikatzen, eta sarri halako misantropia batek hartu nau, angry mobtasun hori gugan dagoela behin eta berriro berrestean.\n(ALDE) Euskara bada Twitterrian. Ez euskara hutsez ziurrenez (jarraitzen dituzun kontuen kirurgia operazio delikatu eta etengabekoen bidez agian posible litzatekeen arren), baina ederto batean bizi zaitezke euskaraz Twitterren. Toki zoro, dibertigarri eta esnagarria da, egunero dozenaka, ehunka irakurgai, entzungai, ikusgai eskainiko dizkizuna euskaraz. Ziurrenez sekula euskaraz izan dugun plataformarik interesanteena da.\nTwitterreko euskarazko jarduna – 2016ko datuak eta laburpen-txostena #UMAP https://t.co/uLPUA9cK3B\n— Umap Euskaraz (@umapEU) March 10, 2017\n(KONTRA) Post bakarrean mikroblogintza, angry mobtasun eta hooliganistiko hitzak sartu ditut, nik ere oso ondo kontra edo ados ote nagoen ez dakidan bulkada edo joera (?) bati jarraituz. Ez dakit euskara den. Ez dit gehiegi axola, egia esan. Horrela da nire “ahozko” euskara testu bidezko plataforma digitaletan. Eta kezkatzen nau ez garela arreta handirik jartzen ari benetan eleaniztunak diren territorio berri hauetan ematen ari diren dinamika soziolinguistikoei. Aukeren aldetik diot, batez ere, ez asuntoa normatibizatzeko, baizik eta ikusteko zertan ari garen eta zergatik. Ze fruitu arraro emango dituen guzti honek gerora ere.\naizue, @berria, 'zaska' aspaldi adostu genuen 'zapla' dela euskaraz 🙂\n— μπoρχa #zutik (@protoeuskaldun) November 4, 2016\n(ALDEKONTRA) Amaitzeko. Asko aipatzen da gainbehera Twitterren. Gazteak Instagramen daude. Sarrionandia eta Cano ez dira sartu. Kau Kori Kuraren bideoek beste bisita dituzte Arkitektoeen Biltzarrekoek (metrika hau asmatu egin dut). Podemosen 578 Twitter kontuetariko bat bera ere ez dut ikusi oraindik euskaraz ondo egiten (tira, ez da egia, hobetu dute azken aldian). EAJren txiorik onena Beranduegik atera zuen Pedro Aspiazuren desaleresasioarekin. EH Bilduk aurrekoan “Eskerrik” esan zuen txio batean. Orreagak jada ez du jokorik ematen… Eta Osaba Sabin ez da itzuli tabako bila joan zenetik. Gure dekadentziaren onenean gaude, baina tira, gainbeherari buruz hitz egitera ohitutako herria gara. Tabernako barran luze, edo 140 karakteretan labur (edo hari deritzegun monologoetan).\nEuskal Erdian dena ondo doala azaltzea ez da erraza, ez! #desaselerasiosa pic.twitter.com/Q85C7yAMib\n— Beranduegi (@beranduegi) June 13, 2017\nEl alcalde de Iruñea, Joseba Asiron, ha estado hoy en Gasteiz para hablar de la Oficina de atención a las víctimas del Franquismo. Eskerrik! pic.twitter.com/WpMXPGfPtE\n— EH Bildu Gasteiz (@ehbildugasteiz) June 14, 2017\nIzan ere, finean, Euskal Herri izaten jarraitzen dugu Twitterren ere.\nEz dakit iraungo duen, baina badu bere grazia.\nGoiburuko irudiaren iturria: Wired.


Hasiera > Eraikina\nNon dago Nafarroako Parlamentua?\nLan egiteko lekuak Nafarroako Parlamentuan\nNafarroako Parlamentua Navas de Tolosa kalean dago, Iruñeko erdialdean. Sarasate pasealekuko muturretako batean dago; beste muturrean Nafarroako Jauregia dago, hots, Nafarroako Gobernuko lehendakaritzaren egoitza. Horrenbestez, bi erakundeak, Nafarroako Parlamentua eta Nafarroako Gobernua, Sarasate pasealekuaren bitartez elkarrekin lotuta daude. Pasealeku horretan aurkitzen da, halaber, Foruen Monumentua.\nNafarroako Parlamentuaren egoitza 1892ko eraikin bat da; hain zuzen ere, Iruñeak izan zuen lehenbiziko hiri-hedatzea, Lehen Zabalgunea deritzona, egin zenekoa. Garai hartan, Iruña hiri txikia zen, bere harresi zahar eta lodien mugapean itotzear zegoena. Eraikin berria harresien barrualdean eraiki zen, Ziudadelaren aldamenean.\nNafarroako Parlamentuko eraikina.\nNafarroako Parlamentua adreilu gorriz eta hareharriz eraiki zen. Nafarroako Entzutegia, probintziako auzitegi nagusien egoitza, izateko diseinatu zen. 2002. urtean, eraikinaren fatxada errespetatu zuen zaharberritze sakon baten ondoren, Nafarroako Parlamentuaren egoitza bihurtu zen. Iruña hiri irekia zen jadanik. Bere harresi lodietako batzuk eraitsi egin ziren, hiria hedatu ahal izateko, baina beste batzuk gaur egun zutik daude oraindik.\nJaitsi ezazu Nafarroako Parlamentuko eraikineko detaile guztiak biltzen dituen pdf-a.\nEraikinak 11.000 metro koadro baino gehiago ditu. Lau solairu eta garajea dauzka. Logikoa den bezala, solairu bakoitzak bere erabilera dauka:\n-Beheko solairuan, erregistroa (jendeari arreta egiteko), liburutegia eta beste zerbitzu batzuk daude.\n-Lehenbiziko solairuan, Parlamentuko lehendakaritza, Mahaiko kideen bulegoak, zerbitzu juridikoak, kontu-hartzailetza eta prentsa-zerbitzua daude.\n-Bigarren solairuan batzorde-aretoak, parlamentu-taldeen bulegoak eta argitalpen eta itzulpen zerbitzuak daude.\n-Eraikinaren erdian patioa dago, erdisotoko solairutik sarbidea duena, eta bertan Osoko Bilkuren aretoa, beirazko sabai handi batek estalia.\nParlamentariek, nagusiki, hiru lekutan egiten dute lan Nafarroako Parlamentuan:\n-Beren parlamentu-taldearen bulegoan, non taldearen lan guztiak koordinatzen baitira. Talde guztiek bulego bat dute Parlamentuaren egoitzan.\n-Batzorde-aretoetan: haietan, talde desberdinen ordezkariek legeak eztabaidatzen eta prestatzen dituzte eta Gobernuko kideen informazioa jasotzen dute.\n-Osoko Bilkuren aretoan. Bertan, parlamentariek aurretik eztabaidatu dituzten legeak bozkatzen dituzte eta beste ekimen batzuk eztabaidatzen dituzte.\nNafarroako Parlamentuko Osoko Bilkuren aretoa.\nXehetasun txikiekin nahiz izen desberdinekin, munduko legebiltzar guztiek parlamentariek lan egiteko hiru toki horiek izaten dituzte.\nIbilaldia Nafarroako Parlamentuan zehar\nBideo hau Nafarroako Parlamentu Birtualean filmatu da. Murgil zaitez haren edukietan eta hobeki ezagutuko duzu eraikina barrendik, Osoko Bilkuren Aretoa batez ere.\nNafarroako Parlamentuaren kokalekua\nInfografia honek Nafarroako Parlamentua eta Iruñeko beste eraikin instituzional batzuk kokatzen lagunduko zaitu.


Afrika bateratua, amets bat baino gehiago, bistakoa - Afrikhepri Fondation\nAfrika batua, ametsa baino gehiago, bistan da\narabera Houssam Kajja\nL 'Afrika, gure Afrika handia, nahi ez den lurralde hau hobeto arautua dago. Utzidazue parafraseatzen Martin Luther King doktore bikaina eta ospetsua. Amets bat dut gaur! Amets egiten dut egunen batean Afrikak munduarekin bat egitea eta munduari begiratzea erabakiko duela, azkenean "Nire seme-alabak elkartzen ari naizela aurrera egiteko eta zuzen nirea dena atzera botatzeko", hona hemen esaldia nire ametsetan agertzen da.\nAfrika, kontinente hau haragi puska bat bezala. Erraza zen lurraren banaketa, eskolako bi tresna beharrezkoak ziren: dezimetro bikoitza eta arkatza. Herrialde kolonizatzaileen arteko elkarrizketa eta bi instrumentuen marruskadura imajina liteke: Hori guztia hartzen dut ... eta hori ... esan zuen Aljeriako hegoaldean lerro oso geometrikoa marrazten ari zela eta Marokotik abiatuta, baina Françoisek ertz baten itxura berdina marrazten du! Bai, bai, arrazoia duzu kolonizazio gisa ager ez dadin.\nAfrika sekula ez dela zatitu txuleta oso haragitsu baten moduan eta oso ideia zehatz batekin esatera ausartzen den edonori erronka ematen diot: ahalik eta lurralde gehien hartzea.\nGure irudia esklabo izan da gehiegi, Afrika batu honen irudia zikindu egin da eta maizegi entitate politiko txarrekin alderatu da, baina premiazkoa da gazte afrikarrek erakustea "utopia" hori, hain maiz lotzen den hitzarekin Afrikaren bateratzeak, errealitate bihurtzeko eskubidea du.\nEdozein politika edo konstituzio baino indartsuagoak izan gaitezke eta izan behar dugu, Afrika Batua ez da alderdi politiko batera murriztu behar, helburu nagusia elite jakin baten aberastea izango litzatekeelarik. garaia da, "Zesarri Zesarri dagokiona emateko" eta handitasunerako eskubidea emateko garaia da.\n"-Qeda" ahaztu dezagun eleberri dramatiko zahar hau, non pertsonaia nagusiak antiheroi, afrikar txiro honen edo Afrikako emakume txiro honen papera egiten zuen askotan iraintzen, umiliatzen, biluzten (e). Liburu hau amaitzeak ez zuen ezertarako balio izan, bere patua iluna zela ondo genekielako. Afrikar Batasun handi honekin, liburu berri bateko orrialde berria sortzea da luma berriarekin. Irudi honek guretzat berriro hasteko aukera harresiak eta banaketa nahi eta programatu hori eragin zuten muga horiek guztiak ahazteko aukera ematen digu.\nAFRIKA ANIZTASUN LURRA!\nAfrika, pluralean nahi dut. Nazio askoren akatsak ikasgai eta abisu adierazle gisa onuragarriak izango zaizkigu, "akatsa ez egitea" "ez gainditzeko marra". Arrazaren ideia erabat baztertuko da, edozein zati "suntsitzea", bigarren mailan hartu beharreko hitza "arraza" edo etnia zehatz batekoa izanik, zuzenean lotuko da kontinenteko muturreko zati suntsitzaile horiekin. Amets amestutako Afrikan ez dago ez zuri ez beltz, afrikarrak bakarrik egongo dira. Afrikar bat da erlijio hori edo nazionalitate hori duena eta Afrikako handitasuna soilik nahi duena.\nNire erlijioa nirea da, nirea da eta jeloskor babesten dut! Erlijioak, kontinenteko gatazken arrazoietako bat, politikan ez du lekurik eta, beraz, muturrek besteen gainetik duten nagusitasuna aldarrikatzen duen edozein mugimendu izango da muturreko taldeen parte. Noski onartezina da talde erlijioso batek beste baten gainetik irabaz dezakeen ideia pentsatzea, baina baita saiakera oro onartzea ere. Oso ondo dakit laikotasun itxura ezarri nahi izateak izaera teologikoa duten alderdien anplifikazioa ekarriko duela. Hala ere, ziurtatu behar dugu fedeak bigarren maila bat duela, afrikarra musulmanaren edo kristauaren aurretik pasatzen den. Edo kontrako kasuan, zenbait tokitan, erlijio nagusiak egiazko balio espiritualak sartu beharko ditu, hala nola Afrikako anaien arteko bakea, hurkoa maitatu eta hura ez suntsitzea. Kristauek, musulmanek edo bestelako sermoiek gure Afrikako premiazko berreraikuntza duen helburu nagusia duen senidetasun elkartera joan behar dute.\n"Hezkuntza mundua aldatzeko erabil dezakezun armarik indartsuena da" Nelson Mandela. Afrikari dagozkion balioak sartzen babesten eta partekatzen jarraitu behar dugu. Hezkuntzarako sarbidea derrigorrezkoa izateak uztea modu positiboan murriztea ahalbidetuko du, baina horretarako, beraz, beharrezkoa izango da hiri handietako eta bereziki auzo txiroetako eskolen eraikuntza "handitzea". Hori guztia hezkuntzarako sarbidea errazteko. Konturatzen naiz egungo mentalitateak ez direla hainbeste aldatu eta haur bat oraindik ere lan indar gisa erabiltzen dela, bere hezkuntzarako emandako dirua familia oso bat elikatzeko erabiliko litzateke eta horregatik Egoera aldatzea eta, beraz, haurraren hezkuntza finantzatzea proposatzen dut, aipatutako diru hori familian banatuz balizko desoreka saihesteko, baina bere ondorengoak eskolara bidaltzeko konpromisoa hartzen duen baldintzarekin. Noski, ez dut iruzurrik agertzea baztertzen eta kasu honetan azken hau mugatzeko, garrantzitsua da bitartekaririk gabe eskola materialerako banaketa sare bat eratzea edo barnetegiak eraikitzea bertan bizi diren ikasleak hartzeko. urruneko herriak eta gizartean igo nahi izatea. Era berean, urruneko zenbait herritan autobusak alokatzea edo eskola-umeentzako soilik gordetako bonoak edo kupoiak banatzea posible da, doan doan garraiatzeko eta, horrela, oinez egin beharreko distantzia murriztea eta, beraz, errepidea suntsitzea posible da. oztopo distantzia eta oinez bidaiatzeko nekea.\nHorrek guztiak, beraz, etorkizuneko ikasleak, baina baita gurasoak ere, sustatu eta bultzatu nahi ditu, hezkuntzarako oinarrizko sarbidea izateko aukera emanez eta modu horretan Afrika sendo baten eraikuntza legitimatzeko. batua eta urrunekoa.\nPolitika. Politika suntsitzaile hau amaitu da funtsean boterean dagoen eliteari mesede eginez! Bukatutako estrategia hau baliabide preziatuak arpilatzea besterik ez da, hau da, kanpoko botere batzuek gehiago inposatzen dute. Bukatu da trukearen diplomazia hau, petrolioaren aurkako eskola, benetako demokrazia bat kentzeaz gain, berriro ere haria nork duen frogatzen diguna. Buruzagi politiko batzuek beren anaia afrikarrei botere eta pribilegio untza batengatik traizionatzen duten foruzainak gogoratzen dizkidate.\nZer behar dugu? Afrikara egokitutako politika, administrazio bakoitzari egokituko litzaiokeena, gosetearen aurkako borroka, HIESa eta horren prebentzioa sustatuko duen politika, bortxaketaren aurkako borroka. Beraz, ezarritako aurrekontuak, funtsezkoa izan ala ez, Mercedes berria erostea baino arrazoi justu bat izango luke.\nArtikulu xume honi esker niretzat maitea den amets hau partekatzen dut. Borrokatzeko garaia dago, noski, baina batzeko garaia ere bai. Bihotz-eten, desadostasun-aldi hau, Afrikako berariazko zisma baten antza duena eta kontinentearen bateratze jakin eta eztabaidaezin baten bidez soilik kontrolatu zitekeena. "Ereindakoa bakarrik biltzen dugu", beraz, zortearen, oparotasunaren eta arrakastaren haziak ereitea dagokigu.


Euskal Irakaslegoa » 2014 » urtarrila » 30\nArchivo del día: 30 urtarrila, 2014\nSanta Ageda/Agate deuna, DATORREN ASTEARTEAN klaustroetan!\nEgunari berea eman behar omen zaio,berriz ere, eta aurten asteartean egokituko zaigu otsailaren 4a, Santa Ageda edo Agate Deuna bezpera. Iaz ere talde ederra batu ginen , eta aurten ez gara gutxiago izango ezta? 11etan elkartuko gara klaustroetan Santa Ageda koplak kantatzeko,; Zer, ez zara etorriko ala? Hemen dauzkazu kantatuko ditugun koplak : Agate Deuna Entzuteko, […]


"INPROBISAZIO ILUSTRATUAK" proiektuaren parte gara, esperientzia artistikoak non egungo hainbat problema lantzen ditugun ikuspuntu artistiko eta ludiko batetik. Zehazki, landu beharreko edukien garapena izan zen gure lanaren ardatza.\n"INPROBISAZIO ILUSTRUAK" sorkuntza eta hausnarketa-espazioak dira eta bertan, ilustrazioaren eta musikaren bidez, Nazio Batuen Erakundeak 2015ean proposatutako Garapen Iraunkorreko Helburu (GIH) batzuk bistaratzen dira, ikuspegi kritiko batetik.\nAdierazpen artistiko hauen bidez helarazi beharreko edukien gidoia garatzeko, 3 GIH zehatzetatik abiatu ginen:\n14. GIH: Ozeanoak, itsasoak eta itsas baliabideak mantentzea eta modu jasangarrirean erabiltzea garapen jasangarriari begira\n15. GIH: , basoak modu jasangarrirean kudeatzea, basamortutzearen aurka borrokatzea, lurren degradazioa inbertitzea eta biodibertsitatearen galera gelditzea.\n5. GIH: Genero‐berdintasuna lortzea eta emakume nahiz neskato guztiak Ahalduntzea. Helburu hau, zeharka integratu dugu aurreko bietan.\nGai horiek lantzeko, ildo komun batetik abiatzen gara, zeinen oinarria emakumeen esku egon izan diren eta bizitzarako funtsezkoak diren jakintzak berrestea den. Hain zuzen ere, ondasun komunen defentsarekin eta zaintzarekin lotutako jakintzak, hala nola lurra eta ura.\nHorrela, modu sotil baina argi batean, ondasun komunen defentsa-lan horien atzean dauden hainbat kolektibo ikusarazi nahi ditugu (non emakumeek leku nagusia duten): emakume baserritarrak, lurraren babesleak, herbolerak, saregileak...\nGuzti hau egiteko ezibestekoa da hemengo eta Hegoaldeko gaien artean loturak egitea, GIHei era holistikoa eta konplexu batean begiratuz.\nProiektuan parte hartzen duten kideak haue dira:\nZuzendaritza artistikoa: Leire Llano (www.leirellano.com)\nMusika eta konposizioa: Itziar Madariaga (www.itziarmadariaga.com)\nIlustrazioa: Janire Orduna y Bea Aparicio (www.femgarabat.com)\nEkoizpena eta komunikazioa: Tania Díez (@recreabilbao)\nEdukien garapena: Vane Calero (www.sorkinsaberes.org)\nOrain arte, 3 ekitaldi egin dira: 2021eko apirilaren 16an, 23an eta 24an, Zabalguneko Merkatuan, Bilbon.\nHala ere, "INPROBISAZIO ILUSTRATUAK" proiektu bizia da, hurrengo hilabeteetan jarraitzea espero duguna.\nSuelta la Olla (Hala bedi irratia) zientzia eta pentsamendu kritikoko saioan egindako elkarrizketa.\nLeire Llanoren webgunea.\n"Inprobisazio ilustratuak" profila Instagramen.\nUDAKO SOLSTIZIOAREN INGURUKO OSPAKIZUNA ELGOIBARREN\nElgoibarko Izarra Euskaltzaleon Topaguneak antolatuta, Elgoibarko hainbat bizilagunek Ekigain jaia ospatu zuten Sallobente auzoan, udari ongietorria emateko. Sorkinetik umeentzako jarduera baterako ideiak proposatu eta gidoi bat idatzi genuen, sua piztu aurretik erritual bezala egindako performacerako oinarri bezala erabili zutena.\nElgoibarko Izarra Euskaltzaleon topaguneak urteak daramatza udako solstizioa ospatzen, gure asaben ohitura zena berreskuratu nahian. Antzinarotik izan da sinbolismoz eta magiaz beteetako ospakizuna, lurraren oparotasunarekin eta haren fruituekin lotutako usadio eta kultur adierazpena.\nPozez jaso genuen ekitaldirako programaren diseinuan parte hartzeko proposamena: 2018ko ekainaren 21ean udari ongietorria egiteko gidoia idaztea eskatu ziguten, solstizio gaua ospatzekoa (Ipar hemisferioan eguzkiak bere itxurazko altuera gorenera iristen den unea).\nJairako gidoia osatzeak ikertzera eraman gintuen: Euskal Herriko eskualde eta herrietan solstizioa antzina nola ospatzen zen aztertu genuen hainbat informazio-iturri erabiliz, eta arreta berezia ipini genuen sanjoan loreen bilketa eta erabileraren inguruko kontuetan. Ikerketan bildutako informazioaren zati txiki bat erabili genuen gidoirako. Gure proposamen ludikoak dantza zuen elementu lotzaile eta naturarekiko loturak bistaratzen zituen: udako solstizioa loratze-unea da, uztak biltzekoa, behinola populazio ia osoaren sostengu ziren laboreak batzekoa.\nProposatu genuen gidoiarekin antzinako emakume jakintsuei (haietako asko eta asko sendalari eta emaginak) gorazarre egin nahi izan genien. Izan ere, jatorri paganoa duen ospakizuna da udako solstizioa, bizitzaren eta naturaren zikloekin lotura estua du eta iraganean sustraitua dago, herri-farmakologia emakumeen esku zegoen garaietan. Emakume haiek euren komunitateei egindako ekarpena aitortzeak eta aintzat hartzeak gure iruditeria kolektiboa birpentsatu eta eraldatzeko balio dezake eta, ba al da modu hoberik horretarako adin guztietako pertsonen arteko jolasa eta elkarrekintza baino?\nGure hasierako proposamena Atxutxiamaikako hezitzaileek moldatu zuten eta zuzeneko musikarekin girotutako suak gauean berandura arte iraun zuen piztuta, bertaratutakoek haren inguruan jauzi eta dantza egin bitartean. Ehun pertsona inguruk hartu zuten parte ospakizunean, barren.eus atari digitalak argitaratutako berri honetan (bideoa ere dakar) ikusgai.\n(Goiko argazkia barrren.euseko kazetariek ateratakoa da, ospakizuneko argazki gehiago topa daitezke album honetan)


MANEX ETA KATU ZAHARRA | elinberri\nMANEX ETA KATU ZAHARRA\n2019. abenduak 2 Albisteak\nManex bizi zen baserrian, besteak beste, bazuten katu zahar bat, eskarmentu handikoa eta oso leiala zena. Asko eta askotan mutikoarekin joaten zen paseatzera, hura mugitzen zela ikusten zuen bezain laster.\nHorrela, bada, ekaineko larunbat batean, eskolarik ez zuela aprobetxatuta, Manexek karabina hartu eta etxetik kanpora jo zuen, eguerdia pasatxoan. Katu zaharra ohartu eta berehalaxe joan zen mutikoarengana, lagun egitera. Segituan lizardi aldera abiatu ziren biak ala biak, oinez, noski.\nHandik gutxira, harkaitz baten gainean, sugandila bat ikusi zuen mutiltxoak; eguzkitan, gorputza berotzen. Manex gelditu, karabina sorbaldatik jaitsi eta jarraian apuntatzen hasi zen. Sugandilak ez zuen zirkinik ere egin. Segundo gutxiren buruan tiro egin zion, eta baita jo ere. Katu zaharrak bere-berehala jauzi handi bat egin eta sugandila harrapatu zuen, hil baino lehen; aida batean murtxikatu eta jan egin zuen. Beste batzuetan kumeei eraman ohi zien, baina, antza denez, aldi hartan, tripa-zorriak izanen zituen.\nAurrerago jarraitu eta zozo bat ikusi zuen hegan, bidea zeharkatzen; hantxe utzi behar izan zuen joaten, agertu zen bezala, urruti baitzebilen. Geroago, belaze batean, birigarro bat edo beste ere ikusi zituen mutikoak, janari bila, baina haiek ere urrun ziren, eta, ondorioz, ez zuen batere aukera onik izan tirorik emateko. Hala ere, oraindik bazkalordurako denbora bazeukala iritzita, ehizan jarraitzea erabaki zuen; katu zaharra atzean, haren ondoan, ohi bezala. Halako batean, ordea, bideko hesian zarata azkar bat entzun zuen bere ondoan; ikaratu eta dena egin zen. Erreflexu onak izaki, jauzi handi bat egin zuen alde batera; katua erne, eta bizkarra altxatuta, zer gerta ere.\n–Ze arraio izan ote da hori? –galdetu zion harrituta bere buruari; erantzunik ez, ordea.\nMutikoa, badaezpada ere, arreta osoz hasi zen begiratzen hesi aldera, baina, arrastorik ere ez!; ez zuen deus berezirik ikusi. Sor eta lor gelditu zen. Baina, katu zaharrak, ordea, zer edo zer sumatuta, aurrera egin zuen, hesi aldera, eta Manex orduan ohartu zen zer zegoan han, alegia, musker handi eta lodi bat, haren bere-berezko kolore berde biziarekin, eta, buztana, luzea. Mutikoa, berriz ere karabina hartuta, berehalaxe hasi zen apuntatzen, baina, une hartan bertan, muskerrak baserritarraren begietara begiratu, eta, aurrean zeukan arriskua asmatu izan balu bezala, istantean lekutu zen handik, bere burua gordetzeko. Mutikoak, zur eta lur, segituan ulertu zuen han ez zeukala zeregin handirik eta aurrera jarraitu zuen zorte hobeagoren bila.\nMinutu batzuk oinez eman eta gero, herriko ezkila dorrean ordua entzun eta orduan konturatu zen bazkalordurako denbora gutxi falta zela, horregatik, segidan, etxe alderako bidea hartu zuen. Halako batean, sastraka baten ertzean, ziraun bat ikusi zuen sigi-sagan, sasi barnera sartzen ari zena. Mutiltxoa, ziztu bizian, berriro ere kanoi motzeko fusil arina hartu eta apuntatzen hasi zitzaion; beste behin ere ez zuen porrotik jaso nahi. Baina, tiro egin behar izan zionerako, narrastia ia-ia ezkutatuta zegoen laharren artean; apenas isatsaren azken muturra ageri zen; hortaz, tiro egin eta bai, jo zuen, isatsean, hain zuzen ere. Baina, animalia narrastari honen ezaugarri bat zera da, isatsetik helduz gero, berehala hausten zaiola, eta, aldi hartan ere berdin gertatu zen, hots, balinaren talkarekin buztana puskatu eta segituan dantzan hasi zen, gelditu gabe, jauzika, kirioen eraginez-edo. Katu zaharrak, janari ahogozagarri hura mugimenduan ikusi bezain laster, salto eginda harrapatu, ahoan sartu, eta, mauka-mauka, berehalaxe irentsi zuen. A zer pagotxa eguerdi hartakoa, katu beteranoarentzat!, lehenik, sugandilarekin, eta, gero, ziraun pintxoarekin!\nBueno, bada, gauzak horrela, eta, jadanik, baserritik hurbil zeudela, momentu hartan katu zaharra Manexen aurrean zihoan, etxera iristeko presarengatik edo auskalo zergatik, baina, langa baten ondora ailegatzear zirenean, bat-batean, katua bidezidorraren erdi-erdian gelditu eta bizkar osoa altxatu zuen, ileak tente-potente jarrita; lurrean itsatsita bezala, bidexkaren bi aldeetako belar handien artean. Mutikoa harritu egin zen.\n–Tira, ba, mugitu, katua! Segi hortik aurrera! Ez izan astuna eta kendu paretik, demonio petrala! –oihu egin zion, aho bete hortz eta haserretzen hasita, ikusirik ez zela higitzen.\nBaina katuak kasurik ez eta ibili nahi ere ez, ordea; hantxe zirauen irmoki. Manex urduritzen hasita zegoen, bazkaltzeko ordua iristen ari zelako. Azkenean, baina, hanka batekin katu zaharra bultzatu eta aurrerantz bota zuen, haren nahiaren aurka. Baina, une hartan, ordea, zerbait larri gertatu zen hantxe, hau da, katua aurrera joaterakoan jauzi bat egin zuen, baina, hala eta guztiz ere, sugegorri handi batek heldu eta pozoia injektatu zion gorputzean animalia txikiari.\n–Puf! Miau! –oihukatu zuen lauoinekoak, putz eta purrustada bana egin ondoren, eta, jarraian, ziztu bizian atera zen iheska baserri aldera, ezkutatzera.\nMutikoa izugarri ikaratu zen sugegorri luze eta potolo hura hantxe ikusita, bere ondo-ondoan. Izerdi hotz batek, aida batean gorputz osoa zeharkatu zion, eta, segituan, Agustin morroiaren kasua etorri zitzaion burura. Nonbait, narrastia kiribilduta egonen zen bidezidor erdian, katuaren aurrean, bere burua defendatzeko prest, behar izanez gero, eta, huraxe da, hain zuzen ere, gertatu zena.\nManexek erreakzionatu ordurako, narrastaria zeharo aienatu zen hesian; bere arrastorik ere ez zen gelditzen. Haiek horrela, Manexek bazkaltzera joatea deliberatu zuen, triste eta goibel.\n–Ze moduz ehizaldia, Manex? –galdetu zion amak sukaldean ikusi bezain azkar, beste deus ere jakin gabe.\n–Ongi. Hainbestean… –erantzun zion semeak, kopetilun samar, beste inolako xehetasunik azaldu gabe; beretzat gorde zuen ezbeharraren sekretua.\nBazkalondoan, ordea, segidan ekin zion katu zaharraren bilaketari: ukuiluan, ganbaran, baratzean eta abarren, baina inon ere ez zuen haren arrastorik topatu. Oso atsekabetuta gelditu zen, baina, hala ere, ez zen animatu inori kontatzera katu zaharrarekin gertatu zitzaion zorigaitza; bere kolkoan gorde zuen dena, eta, hark egonezin handia sorrarazi zion barruan.\nEgunak joan eta egunak etorri, azkenean aitak topatu zuen zoritxarreko katua, hilda, ganbarako belar onduaren artean, usteltzen hasia, alegia, goiko belarra ukuilura botatzera joan zenean, usain txarra aditu zuen koltxilaren ondoan, eta, hantxe topatu zuen animaliaren gorpua, belarraren barruan. Dirudienez, haraxe joanen zen, minaren minez, babes bila, pozoiak bere eragina egiten zuen bitartean.\nAzkenik, berri txar hura jakin bezain azkar, Manexi burutik pasatu zitzaion, zer gertatuko ote zatekeen, katua bere aurrean garaiz geratu izan ez balitz, auskalo!, sugegorriak agian berari eginen zion hozka; ezin jakin. Puf, zer hozkia! Nahiago izan zuen horretan ez pentsatu. Nolanahi ere, katu zaharrarekin zorretan sentitu zen.


noviembre 29, 2021 Erredakzioa EnPrensa, Kategoriarik gabe 0\nIgande arratsaldean, azaroak 26, Gasteizko Udalak eguberrietako argiak piztu zituen ofizialki eta sei astez egongo dira horrela. Kaleetako argiez gain, bi bola handi jarri dituzte hiriko erdigunean. Hau da, aurten «argi gehiago» eta «egun gehiagotan» jarriko ditu Udalak, Eguzkiren arabera.\n«Glasgowko goi-bileraren izpiritua di-da batean ahaztu zaigu», salatu du talde ekologistak, eguberrietako argiak piztea erabaki duelako Udalak, klima larrialdia dela eta neurriak hartu behar direla esan eta astebetera. Udalaren koherentzia falta azpimarratu dute: «Udalak zertarako itzaltzen ditu Udaletxeko fatxadaren argiak apirilaren 22an (Planetaren Egunean), baldin eta gero, eguberrietan, 42 egunez argindarra xahutzen badu, harrabots handiarekin, gainera? Zer koherentzia-klase da hori? Planetaren Egunekoa itxura hutsa al da?».\nGainera, argindarraren prezioa gero eta altuagoa da eta kezkagarria da egoera: bikoiztu egin du kostua udalarentzako eta «familia asko hurrengo erreziboaren aurrean zeharo ikaratuta daude», Eguzkik azaldu duenez. Gauzak horrela, «dirua xahutzea» egotzi diote Udalari.\nGauzak horrela, Eguzkik bi neurri proposatu ditu «argindar-xahutzea» ahal den heinean «leuntzeko». Batetik, Udalak argiak gaueko 9etan itzali ditzala eskatu dute, ordurako dendak itxita daudelako eta gutxi direlako kalean dabiltzan herritarrak. Bestetik, datozen urteei begira, eguberrietako argiak hilabete batera mugatu beharko liratekeela uste dute, abenduaren 6tik urtarrilaren 6ra.\nProposatutako neurriak «hartzeko errazak eta edonork onartzeko modukoak» direlakoan daude Eguzkiko kideak. «Horrelako neurririk ere ez badira onartzeko gauza,\nVitoria-Gasteizko Klima eta Energia Jasangarrirako 2021-2030 Planari nolako sinesgarritasuna eman behar diogu?», galdegin dute.\n← Entrevista | Irungo Harrera Sarea: «Es evidente que son controles racistas, que Europa se ha blindado y que ha dejado de ser un lugar de defensa de derechos, de acogida y de refugio frente a las guerras»\n»Jarraipen zabala» izan du Altan Bernedoko greba mugagabearen lehen egunak →


Txisteak entzuteko gogoz bazabiltzate... Sustatu.eus - Teknologia albisteak\nTxisteak entzuteko gogoz bazabiltzate...\n2020-04-09 : 12:44\nTxisteka-Misteka euskarazko txiste sortak aspaldi daude digitalizatuta eta sarean entzungai, baina Kike Amonarrizen txio batek gogoratu digu gaur hor direla. Entzun ditzakegu konfinatuta gaudela, eta barre egin, bai horixe.\nTxisteka-Misteka txiste sortak idatzi, bildu eta grabatu zituzten Kike Amonarrizek eta Joxe Ramon Galarragak (laugarren alean Gillermo Segurola gehitu zelarik), 1986 eta 1989 urteen artean. Kasete formatuko teknologia zaharrean banatu ziren lau ale haiek.\nMartin Kitto Oiartzun irratiko esatari umorezaleak digitalizatu zituen 2016an, eta programa berezia egin zuen Kike Amonarrizekin. Ivoox plataformara igo zituzten txisteak, eta han daude oraindik. Orduerdi pasatxo kasete bakoitzean eta oraingo digitalizazio hauetan. Bi ordu baino gehiago guztira euskarazko txantxekin.\nHemen entzun ditzakezue. Kike Amonarrizen hitzetan, txisteen artean "badira zaharkituak, baina baita indarra mantentzen dutenak ere".


Areizaga jauregia - Wikipedia, entziklopedia askea.\neraikitako euskal ondare nabaria Urretxun. Kultur Interesko Ondasun\nAreizaga jauregia edo Baroikoa Gipuzkoako Urola Erdia eskualdean dagoen Urretxu udalerrian dagoen jauregi bat da. Etxea Urretxuko Alde Zaharrean dago, behinola, Erdi Aroan errege bidearen alboan sortu zen etxe multzoan. 1964ean Gipuzkoako kultura ondasuna izendatua izan zen.\nAreizaga jauregiaren aurrealdea.\n43° 05′ 31″ N, 2° 18′ 48″ W / 43.0919931965°N,2.31345628547°W / 43.0919931965; -2.31345628547Koordenatuak: 43° 05′ 31″ N, 2° 18′ 48″ W / 43.0919931965°N,2.31345628547°W / 43.0919931965; -2.31345628547\nXVII. mendean On Felipe Areizagak eraiki zuen, aurrez Karlos V.a Espainiakoarengandik Baroi titulua jasotako jauntxoa. Horregatik, eraikinaren aurrealdean bi aurpegiko arranoa eta apaindura oparoak dituen familiaren armarria du, hain zuzen ere, jatorrizko jauregitik mantendu izan den zati bakarra da.\nSarrerako dintel gainean gaztelaniazko idazki hau du:\n« “La maldición de la madre abrasa de raíz hijos y casa”. »\n“Amaren madarikazioak semeak eta etxea errotik kiskaltzen ditu.”\nGainontzeko apaindura elementuak maila apalenera mugatuak daude: erdialdeko balkoia eta multzoaren goialdeko teilatuondo irtenen artean armarri handi-mandi baina tailaketa ez oso finekoak daude, honek udalerrian gaur arte mantendu izan diren jaurgietatik oparoen apaindutakoa bilakatzen dute.\nAreizaga jauregia. Urolagaraia.com (Euskaraz)\nMultimedia: Areizaga jauregia\nAzken aldaketa 13 abendua 2019(e)an, 19:44(e)tan


Entasia – Gizapedia\nDoriar ordenako Segestako tenpluko zutabeek entasia dute, zutabeen erdialdean ikus daitekeenez.\nEntasia (latinezko entasis hitzetik) zutabe bateko fustean lodiera handiagoa duen zatia da, zutabeari harmonia emateko helburuarekin jarria. Hain zuzen ere, fueste guztiz zuzenak konbexo agertu ohi da perspektibaren efektu batez; entasiak efekti optiko hori zuzentzea du helburu. Bereziki doriar ordenako zutabeetan erabiltiako baliabidea izan zen, Antzinako Grezian; eta erromatar arkitekturan askoz ere gutxiago erabili ez. Munduko beste arkitekturetan ere agertzen den teknika da, ahal nola txinatar eta inka arkitekturan.


Unitate didaktikoa “herenegun” – BIHE\nHome » Albisteak » Unitate didaktikoa “herenegun”\nInstitutuak, Giza Eskubide, Bizikidetza eta Lankidetzaren Idazkaritza Nagusiak eta Hezkuntza Sailak esperientzia pilotu bat abian jartzea bultzatzen ari dira, Memoria Hurbila izendatzen dugun aldia (1960-2018) DBHko 4. mailako eta Batxilergoko 2. mailako Historiako irakasgaian sartzeko. Honela izendatu dugu hezkuntza-material hau: “Herenegun! Unitate Didaktikoa”.\nEsteka honetan https://www.irekia.euskadi.eus/eu/news/49023-herenegun material guztia aurkituko duzu. Dena den, posta arruntaz jasoko duzu hurrengo astean.\n"ETORKIZUNA ERAIKIZ" FOROA_ GIPUZKOAKO FORU ALDUNDIA


Kapsulak hauts Detonic erosi Tenerife\nKapsulak hauts Detonic Tenerife\nPisua galdu bidez ketosis lor daiteke ahaleginik gabe - behar duzu bakarrik hartzen hasi Detonic. Da kapsula bat da hauts hori esker, pisua galtzen duzu. Aurkitzeko Zure kokapena Tenerife, Espainia ematen Dizu abantaila bat! Produktua, eskaintza berezi bat, prezioa kapsulak da erdira murriztu, kostua web-orri ofiziala 39 €.\nPosible ordena hauts deskontua, mesedez, bete zure datu pertsonalak, sartu Zure telefono-zenbakia eta izena. Eta deitu Kudeatzailea enpresaren barruan ordu 1 aholkatzeko antolatu eta azkar entrega, erantzun ditu galderak eta jarraitzeko eskaera egin. Ordainketa jaso ondoren, partzelaren batetik courier edo postetxean.\nNola erosi Tenerife Detonic\nKapsulak dira saltzen Tenerife, horiek erosi ahal izango duzu web-orri ofiziala. On ondasunen xedea salgai Tenerife eskualdea Espainia da baliozko. Erritmoaren ekintza mugatua da. Bizkortu gora erosi Detonic deskontua batekin -50%. Jakin nahi nola produktua erosi baino gehiago errentagarria 39 €? Sartu ordena formularioa zure izena eta telefono xehetasunak. Duzu bakarrik ordaindu jaso ondoren, partzelaren batetik mezularitza edo posta Tenerife. Kostua bidaltzen partzelaren araberakoa izango da hirian.\nType ondasun eskualdean Tenerife\nLortzeko ondasunak, sartu ordena formularioa izena eta telefono-zenbakia eta espero dei bat Kudeatzailea. Argibide gehiago propietate produktua, bere funtzionamendua eta erosketa baieztatzeko. Ondasun iritsiko postetxean Zure hiria 2-3 egun ondoren ordenatzen.\nDetonic Malaga Detonic Bilbon\nOrdena Detonic Tenerife % 50 bakoitza


Parlamentuak sexu erasoa salatu du - Altsasu - Guaixe.eus\nAltsasuko sexu erasoa\nParlamentuak sexu erasoa salatu du\nGuaixe 2016-02-16 12:28\nNafarroako Parlamentuko Bozeramaileen Batzordeak Altsasun otsailaren 7ko goizaldean izan zen sexu erasoa salatu zuen atzo. Altsasuko Udalak onartutako adierazpenarekin bat egin zuen Bozeramaileen Batzordeak. Hala, edozein jarduera matxista salatu du, izan erakunderen edo pertsonaren batek egina. Batez ere, emakumezkoen osasunaren, duintasunaren eta askatasunaren kontrako eraso larria bada.\nBatzordeko kideen ustez ez festa giroak ezta sustantzien gehiegizko kontsumoak ere ez dute halakorik justifikatzen. “Gizonezkoen eta emakumezkoen arteko botere eta ezberdintasunezko gizarte harremana da halako erasoen jatorria”. Batzordeko kideek indarkeria jasan dezaketen edo pairatu duten emakumezkoen egoerekiko konpromisoa azaldu dute. “Indarkeriaren kontrako prebentzioa sustatzea eta emakumezkoen eta gizonezkoen berdintasuna lortzeko lana” bulkatu beharra aipatu du batzordeak.\nGizarteari berdintasunarekin eta indarkeriaren prebentzioarekin zerikusia duten jardueretan parte hartzeko eskaera luzatu diete. Azkenik, altsasuarrei espazio publiko eta pribatua nahi bezala askatasunez okupatzen segitzeko dei egin diete. Eta, gizonezkoei emakumeekiko indarkeriaren mantentzean duten arduraz hausnartzeko deia egin diete, horren arabera ekiteko eskatuz.


Espainiako Itzulia Euskal Herrira dator bi aste barru: zer asmo duzue? • ZUZEU\nTxirrindulariak ikustera joango al zarete? 33 urte igaro dira Espainiako Itzulia Euskal Herrira etorri zenetik. Bi aste barru, ordea, Bilbo bidean izango dira, eta larunbatean, Gasteizen amaituko dute etapa. 1978an sartu zen azkenekoz Espainiako Itzulia gurean. Orduko hartan, garaiko kroniken arabera, Durango aldean errepidean oztopoak jarri eta etapa bertan behera utzi behar izan zuten.\n1979an inork ez zuen Euskal Herrian etaparik antolatu nahi izan.\nAurten, Kantabriatik sartuko dira Bizkaira, eta larunbatean Gasteizen amaituko dute etapa Urkiola igaro ondoren. Irailaren 9an eta 10ean.\nESAIT-ek eta alderdi abertzaleek -EAJk izan ezik- “PSE eta PPren inposizioa” salatu dute eta “normaltasun itxura” emateko saiakeratzat jo dute Itzulia Euskal Herrian barneratzea. Bildu eta Aralarrek txirrindulariak pasako diren herrietan mozioak aurkeztuko dituzte “inposizioaren aurka”.\nBaina, itzuleraren termometroa telebistan agertuko diren Euskal Herriko errepideak izango dira. Jende asko ala gutxi; aldarrikapen sinbolo asko ala gutxi; espainiar txirrindulariei animorik bai ala ez. Momentuz, ESAIT-ek “Txirrindularitzari Bai, Inposizioari Ez. Euskal Herria Nazioa!” leloa duten afitxak banatuko dituela iragarri du.\nEta, zuek, zer asmo duzue?\nESAIT, Espainia, Espainiako itzulia, Euskal Herria, txirrindularitza\n2 pentsamendu “Espainiako Itzulia Euskal Herrira dator bi aste barru: zer asmo duzue?”-ri buruz\nTxamantxoia 2011-08-26 09:28\nIparraldeko lagun batek esango lukeen bezala, futitzen naiz.\nEñaut 2011-09-06 12:46\nTxirrindularitza zalea naizenez noski txirrindulariak ikustera joango naizela.Telebista bidez mundu guztian ikus dezatela Euskal-Herriko errepidetan dabiltzala txirrindulariak.Hortarako mundu guztia animatuko nuke ikurriña hartu eta bide bazterretara irtetzeko.\nProtesta ekintza Eusko Jaurlaritzari egin behar zaio ez txirrindulariei.Psoe da erantzulea.


apirila 2020 - Jalgi hadi plazara\nGipuzkoan koronabirusak hildakoen %70 egoitzetan hil da. Txomin Lasa Gipuzkoako zahar egoitzetako ELAko arduraduna da. Haren ustez, hainbat egoitzatan egoera oso larria da eta zoritxarrez zentro batzuetan gertatu den sarraskia errepika daiteke pare bat aste barru. Heriotza guztiak saihestea ezinezkoa izango zela jakitun, beharrezko neurriak hartu izan balira halako panorama ez genuela izango adierazi digu ELAko ordezkariak. Elkarrizketa apirilaren 15ean egina da. Ondoko orduetan sindikatuak...\nHeroien, antiheroien eta bilauen bilaka gabiltzan ipuin beldurgarri honetan heroien zerrendan lehen postuan osasun langileak daude. Balkoiko txaloak haientzat dira. Beste sektore batzuek ez dute halako sonarik, eta beraiek ere onartzen dute osasun langileak direla gehien babestu beharrekoak. Isilean, eta arrisku handia hartuz, orduak eta orduak egiten dituzte egunero jendaurrean supermerkatuetako langileek, batzuk birusagandik hobeto babestuta beste batzuk baino. Ofelia Pérez Dia-ko okina eta...\nOsasun larrialdiaren ondorioz, zahar egoitzetan bisitak bertan behera gelditu dira, senideek ezin dituzte egoiliarrak ikusi, ezin dira egoitzan sartu. Une gogorrak bizi dituzte egoiliarrek eta senideek. Egoera are okerragoa da senideak kexu badira, egoitzak kudeatzen dituzten enpresetatik informazio gutxi jasotzen ari direlako; senideekin harremana izateko modu digitalak nekez baliatzen ari direlako; eta ardura nagusia izan beharko lukeenak, Foru Aldundiak, egoitzen kontrolik eta jarraipenik...


Pala Txapelketa Mistoa antolatu dute Aian, lehendabiziko aldiz - Aia - Karkara.eus\nPala Txapelketa Mistoa antolatu dute Aian, lehendabiziko aldiz\nAitziber Arzallus 2021-12-14 11:36\nBikoteek mistoak izan behar dute derrigor, eta bietako batek Aian erroldatuta egon beharko du. Izena eman nahi dutenek abenduaren 17ra arte dute aukera, ostiralera arte, hain zuzen. Aiako Kultur Etxean eman daiteke izena, bertara joanda edo 943 23 09 24 telefono zenbakira deituta, eta baita aiakoke@gmail.com helbidera idatzita ere.\nAiako Kirol Elkarteak Pala Txapelketa Mistoa antolatu du lehendabiziko aldiz. Gaztetxoek zein helduek izango dute parte hartzeko aukera, bi kategoriatan egingo baitute txapelketa: 14 urtera artekoak ariko dira batetik, eta 15 urte edo gehiago dituztenak bestetik. Izena eman nahi dutenek ostiralera arte —abenduak 17— dute aukera, Aiako Kultur Etxean. Bertara joan ezin dutenek, 943 23 09 24 telefono zenbakira dei dezakete edota aiakoke@gmail.com helbidera idatzi. Bikotekako txapelketa izango den arren, antolatzaileek jakinarazi dute banaka ere eman daitekeela izena.\nTxapelketako partidak abenduko azken astean eta urtarrileko lehenengoan izango dira, eta finalak, urtarrilaren 8an, arratsaldez. Txapeldunek eta azpitxapeldunek dagozkien sariak jasoko dituzte, eta gainontzeko parte hartzaileen artean hainbat opari zozkatuko dituzte antolatzaileek. Aurreratu dute txapeldunak eta azpitxapeldunak zozketa horretatik kanpo utziko dituztela.\nTxapelketa antolatzen duten lehendabiziko aldia izanik, parte hartzaileen betebeharrak eta lehiarako arauak zeintzuk diren zehaztu dute antolatzaileek, eta honakoak dira:\nBikoteek mistoak izan beharko dute.\nBikotekideetako batek Aian erroldatuta egon beharko du.\nIzen ematearen arabera, bikoteak edo/eta kategoriak alda ditzake antolakuntzak.\nTxikien kategorian, lau koadroren barruan jokatuko dira partidak; nagusien kategorian, bost koadroren barruan.\nPartidak set erara jokatuko dira.\nTeniseko pilotarekin jokatuko dira partidak.\nAntolatzaileek adierazi dute txapelketa ahalik eta egokien prestatzeko ahaleginetan ari direla, eta lehen aldia izanik, posible dela oraindik ere aldaketaren batzuk egitea.


Komikigunea - Ereiten\nBloga Liburutegiak Lugorri\nEkialde Hurbila komiki bidez, tunel batetik abiatuta\nTúnels. Llibreria Finestres\nKidetzaren Kutxa Indiana Jones ala Laura Croft-en helburuen artean, edo jabetzen artean badugu ere, hura topatzea dute helburu Rutu Modanen komiki honen protagonistek. Hauek talde heterogeneo batera batu beharko dute, nork berak bere txangurro tartean, kutxa sakratuaren bila abiatzeko.\nAbentura klasiko bezala irakurtzen ahal da komikia, Tintin ala Blake eta Mortimerren kutsukoa. Bederen, estilo argiari nahiz narrazioaren zein bineten antolaketari dagokionez. Umorea eta tentsioa ere badauzka tartean.\nBistan denez, dialogo eta egoera surrealistek errealitatea behar dute oin gisa, nekez dira asmatzekoak. Esaterako, unibertsitateko irakasle eta ikertzaileen herrak eta zitalkeriak oso errealak dirudite.\nLurralde okupatuen inguruan bizi diren pertsonak gizaki gisa portatzen dira, bakoitza bere izaeraren arabera. Protagonista nagusia emakumezkoa eta judutarra izatea ez da kasualitatea, autorearen nolabaiteko sosias papera egiten baitu. Alegia, abentura klasikoaren funtzioa oso ondo betetzen du komikiak, entretenigarria da.\nOstera, lehen irakurketa horrek oihartzuna uzten du. Bukaerako cliffhangerrak erremate bikaina da, baina, era berean, amildegian esekita uzten gaitu eta, ondorioz, narrazioak abentura klasikoa baino askoz gehiago ezkutatzen duela pentsatu behar dugu. Azken batean, hobeto pentsatuz gero, heterogeneidadea ez da soilik errekurtso literarioa, eta bilaketa lur azpian eta estrategia ezberdinetan gertatzea ere ez. Horretan datza komikiaren handitasuna: bigarren irakurketaz eta esanahiaz jabetzeaz.\nEzin aipatu gabe utzi argitaletxea, Bartzelonako Llibreria Finestres-ek sortutako Finestres argitaletxea hain zuzen ere. Liburu dendetan liburuak saltzen badira ere, Finestresen gehiago topatuko duzu. Harrera goxoa, liburu funtsa itzela (“sarrera”ko gunetik ateratzea oso latza da), irakurtzeko Diogenes gunea, kafetegia, giroa, jarduerak, liburuen iruzkinak… eta orain, gainera, komiki edizioa. Ez nolanahikoa, kaleratu dituzten tituluak zein baino zein interesgarriagoak dira! Eta itzulpenak katalanera irakurtzea horren urrun ez dagoen kulturara hurbiltzeko bide erraza da.\nAzkenik, Ekialde Hurbilaren gaineko komikiak uste baino ugariagoak dira. Aski ezagunak diren kanpotarren kronikekin batera (Delisleren Jerusalemgoak, Saccoren Palestinari buruzkoak, Zerocalcareren Kobane eta gainontzeko kurdulogiarenak), bertoko emakumezkoen lanak ere aipagarriak dira: Doganen Prison n.5; Girardiren Kurden people; Merhejen Erreximentadun yogurta eta, orain Modanen tunelak. Paisaiak, gaiak, pertsonak, gatazkak, nahiak… gureak ez diren begien bidez azalduta.\nWolverine: oinarrizko geografia\nMarvel Unibertsoko pertsonaia nagusienetakoa yankeea beharrean kanadiarra dela nork esango luke!\nLaku Handien beste aldean jaio zen Wolverine. Eta han gertatu zen haren lehen abentura, Hulk eta Wendigo tartean zeudela (Incredible Hulk #180. 1974). Hiru indar menderaezin batera, beraz. Wendigorekin, gainera, Kanadako lotura estuago bilakatzen zen, jatorrizko iparamerrikarren kondaira eta folklorearekin bat egiten baitu horrek.\nWolverine baino lehen, Logan zen goitizena. Kanadako geografia gainbegiratu beharko, zergatia ulertzeko.\nWolverine ezizenak ere Kanadako izadia ekartzen digu gogora. Bide batez, ohiko galdera plazaratzen du horrek: Wolverineri nola deitu, hain zuzen ere. Gazteleraren eraginez, Otsokume izen ederra da; baina izenaren jatorriari erreparatuta, Jatun beharko luke mustelidoaren erreplika mutanteak!\nSortaldearen herrialdea eta Logan betirako daude uztartuta.\nClaremont eta Millerren eskutik, Japonian bizi zuen amodiozko istorio ahaztezina. Tipo gogor, zantar, bortitz eta bakarti hark beti izan zuen neskenganako tiradizo handia. Horra hor Jean Greyrekin harreman ezinezkoa (eskerrak unibertso paraleloei!).\nMariko Yashidaren ezkontza gorapilatsuak agerian utzi zuen Wolverineren Samurai izaera. Samurai baino, Ronin izaera. Eta aurrerago, benetako Sensei-rena.\nAmodioa ez ezik, Yuriko Oyama beldurgarriarekin egin zuen topo. Bai eta Loganen beldur nagusienetakoa: animalia bihurtzerainoko eromena.\nWolverine hilezkorra filmak erakutsiko duen aldartea.\nAsiako txoko honetan Wolverine inoizko mozorrorik onena aurkitu zuen: begian adabakia eta Patch goitizena (Clark Kent estralurtarrak Bi betaurreko behar ditu!). Nobela beltz kutsuko istorioak Buscema, Byrne, Colan, Silvestriren arkatzetan. Luxuzko osagarria izatetik Bilduma propiora pasa zen Wolverine. Areagotu baino egin ez den ugaritasunari hasiera emanez. Madripooren etaparen bukaera, edo Wolverine kideak lagundu nahian etsaien esku geratzea, pertsonaiaren beste une epikoa dugu.\nAustraliatik gertu omen Madripoor. Australian izan zen hura. Beraz, Australiar batentzako Logan ez da arrotz.\nEta Loganenean ere berdin. Kondor Legioaren erasoa zuzenean ikusi zuen Loganek (Wolverine, vol. 2 #36. 1991) Espazio-denbora malgua da Marvelenean (beno, espazio-denbora eta batzuetan geografia eta ohiturak ere bai). Nazi eta nazionalen aurka zegoela pentsatzeko denbora asko ez zuen eman. Ernest eta Georgen alboan ibili zen Euskal Herrian barna.\nLastima denbora gehiago geratu ez izana.\nAgian Zilarrezko Azeriarekin etxe bat izan zuen Loganek. Agian. Etxearen suntsiketa bera bezain pizti, bera bezain gogor, bera bezain ero den etsaia ekarri zuen. Eta horrekin iragana. Wolverineren izaeraren eta haren ahalmenen iturriak gero eta interes eta garrantzi handiagoa hartzen du. Baina Wolverine: origins ez omen da pelikularik onena. Dena den, bere bizitzaren drama ezagututa, bere bakardadeko joera ulerkorragoa egin zen.\nSufrikario horrek guztiak Wolverine Arma-X (Weapon-X) gisa ezaugarritzen du. Adamantiumaren misterioa argituta, Wolverine adamantiumik gabe ikasi beharko du borrokan eta bizitzen. Metala menderatzen duen etsai bat parean izateak ez dirudi oso xamurra metalezko hezurdura duen batentzat. Halere, X-Menen alboan Alpha Flighten aurkitu ez zuen etxea du Loganek.\nEz diren tokitan\nWolverineren iraganari buruzko jakin mina baino handiagoa? Haren etorkizunari buruzkoa. Apokalipsiaren Aroan errealitate honetan ezin garatu hainbat aldarte ikusi genituen. Eta txalotu.\nEra berean, Etorkizunaren eta Iraganaren egunetan Wolverineren heriotza ikusi genuen. X-Menen hurrengo pelikulan akaso?\nJean Grey Institutua\nBorroka bat desorekatzeko grina du Wolverinek. Hori hala izango da beti.\nBere lagunak defendatzea eta babestea du lehentasun. Hori hala izango da beti.\nBere lanean onena da, nahiz eta bere lana xamurra ez izan beti.\nAtzaparrak luzatzeaz gain, bide berri bat jorratzen du egun Wolverine beldurgarria. Mutante berrien irakasle eta zurtoina dugu.\nKanadan sufritutakoa, Japonian pairatutakoa, Madrilpooren bizi izandakoa, Etxean jazotakoa, Ez diren tokitan gertatu daitezkeen gauzak ekiditea… haren beldurrak beste inork ez izatea eta ezberdintasuna modu normalizatu bat bizitzea helburu?\nLen Weinekin zorretan gaude Wolverineren zaleok.


Hitzaurrea — dantzan.eus\nHemen zaude: Hasiera › Gordailua › Gregorio Santa Cruz › Hitzaurrea\nEdozein herritan, bertako etnia ezagutzeko, garrantzi handia dute dantzak. Hauen ederra, dantzari bakoitzaren mugimenduetan eta talde multzoaren koreografian datza. Herri baten dantza eren ugaritasuna bera ere aberasgarritzat jotzen da. Dantzak, musika, musikagailu, jantzi, ospakuntza, kanta eta abarrek, beren ingurua dute. Beraz, dantzaren balioa ez da dantza soiletik bakarrik begiratzekoa, inguru bat osagarri duenezkero. Gainera, dantzak heurak ere, erlijio ospaketaz, ohorezko erreberentziaz, herri jaietan, ezkontzetan, ihauterietan... seriozki edo alaitasunez, gizonak lanez kanporako jolasetan beharrezko ditu bizitza beraren lagungarri.\nDantzen aldetik ospe handia du Euskal Herriak. Baina, horrez gainera, herbeste eta etxean bertan, ustez hain zabaldua izan den euskal literaturarik eza bera gezurtatzen du dantzak. Ez zenbait dantza kantatuak direlako, ez; baizik, Iztuetak gai hontaz utzi zizkigun bi liburuegatik areago. Folkloreak oraindik izen hau hartzeke zuela, dantza bilketan oraindik kasik inor aritu ez zen garaian, gure Iztuetak bi liburu idatzi zizkigun: Gipuzkoako dantza gogoangarrien kondaira (1824) eta Gipuzkoako soiñu zahar eta hitz-neurtu (1826) deritzanak. Horietatik ikus dezakegu, dantzak, kantekin batean, gure doinu zaharren eusle izan direla eta, horri esker, Euskal Herriaren musika jatorra inork ez du ukatzen.\nEra hortara azalduz hasi nuen J. A. Urbeltzen Dantzak (1978) liburuaren aurkezpenez Donostiako Hoja del Lunes hartan 1978ko uztailaren 17an idatzi nuen artikulu hura, gero Bidez (1981) liburuaren 56-61garren orrialdeetan bildurik argitara eman nuena. Baina, liburu hortan, Arrateko zelaian XVIII. mendean agertzen den esku-dantzaren grabadu irudiarekin eman nuen. Kalkografiazko grabadu hori Donostiako San Telmo Museoan dago nornahik ikusteko eran, baina ordurarte guti batzuk baizik ez ziren hortaz ohartzen.\nEtnografia lanetan, dantzen bilketan baino gehiago arduratu izan naiz ohitura eta kantak jasotzen. Ezin ba gai guzietaz arduratu. Eta berebiziko poza hartu dut Oier Araolazak bere Eibarko dantzen bilketazko lan honentzat hitzaurrea eskatu didanean. Ordua zen norbait hortaz arduratzea, zeren idatzia betiko idatziz gelditzen bai da eta hitzak haizeak daramazki. Gainera, era hortako bilketa, nork hobeto bera dantzari den batek baino ?\nIztuetak dantza askoren xehetasunak eman zituen, baina Eibar eta inguruko herrietakoenik ez ordea. Horregatik ahalegindu nintzen gure herrian ere aspalditik ezagutu zirenen berri ematen, baina berri soilak baizik ez. Ikus, Eibar, 1974. Fiestas de San Juan jaietako programan, 1605, 1708 eta 1744. urteetako dantzen aipamenak egin nituen, Gregorio Mujikaren Monografía Histórica de la Villa de Eibar (1910) liburutik jasotakoaren arabera. Gero, Eibar, 1977. Fiestas de San Juan jaietako programan berriz erabili nuen gai hori, zerbait luzeago. Baina, egia esan, horrez gainera besterik ezer ere ez.\nMutikotatik gogozko nituen San Juan eta San Pedro jaietan Eibarren folklore inguruan egiten ziren jolasak, heuren artean dantzak eta Untzagako plazan aurrezkulari txapelketa, baina bereziki Urkuzuko plazan bertsolariak.\nGehienok udalaren ardurapean Batzokikoek antolatuak izaten ziren. Antolatzaleen ardura Gaztelu zenaren esku zela. Aurrezku txapelketan, nik ezagutu nituenen artean hoberenetakoa zen Fausto Sanz, antolatzaileetariko Gregorio Santa Kruzen eskon-anaia zen.\nBaina, lehenagotik, dantza taldeak Don Poli Larrañaga apezaren zuzendaritzapean eratzen ziren. Aurkezten zituen poxpoliñen arku-dantza, sagar-dantza eta gorulari edo iruleak. Indaleki Ojangurenek 1922. urtean Bilbao-Gráfico (año II, núm. 41) aldizkarian argitaratu zituenen artean dator horren lekuko polit bat, Eibarko zezen-plazan, Don Pili zuzendari, 60 neskak osatutako dantzari taldea sagar-dantzan dela.\nGerra ostean, San Pedro-Atxerre gailurretik jaistean, Ibarrangeluako Akorda auzoan apaiz gazte baten zuzendaritzapean ikusi nituen iruleak, langintza dantza hori jolas bihurtuz, eta ohartu nintzen zortzikoaren neurrian lehen bertsoan honako hau kantatzen zutela:\nEzpata honeen hotsian\nAlkar ondo hartuta,\nBertsoen tartekan beste honako euskaritxo hau:\nGure bihar ezdanik;\nAlajaina ! Hori bedori ez ote zen Don Poliren poxpoliñak kantatzen zutena ? Baietz uste dut, baina ezin nezake ziurtatu. Gerora, euskarazko liburu irakurketetan ohartua nintzen "Liñuaren penak" Eibarren 1745ean jaio zen Juan Antonio Mogelen Peru Abarka liburuan zetoztela, euskaritxoaz gainera, guziz hemeretzi bertsok osatua. Hortik, nire buruan zein gogoan, Eibarrera lotzekoa iruditu zitzaidan, naiz eta Mogelen gurasoak markinarrak izan eta bera ere han hil 1804.urtean.\nGaur egun, zorionez, langintza dantza bihurtu zen hortaz badugu saiaera bikain bat, Julian Alustiza "Aztiri"ren Lihoaren penak eta nekeak (1981) deritzana. Bertatik ikus norainoko loturak izaten dituzten jatorrizko lanak, ohiturak, kantak, doinuak, dantzak, herri baten kultura bideetan.\nGure herriko dantzak inork ez zituen zehazki idatzi eta aipamen soilak gelditzen zaizkigu. Orain, Oier Araolazari esker, gure garaikoen berriak jaso dira eta aurrerantzean hobeto ezagutzeko jarraipena izango dutela uste dut. Bere lanak, hobeto esan, berak bizi izan duena hor dugu lekuko eta on zaigu, bereziki Gregorio Santa Kruz zenagandik iritsi zaizkigunak.\nGerra ostean, hasteko, Gregorio Santa Kruzen aukera bakarra Educación y Descanso izan zen. Baina, denboraz, Club Deportivo-an Artistico Cultural saila sortzean eskaini zitzaion bertan lan egiteko aukera eta 1958ko apirilaren 13an agertu zen lehen aldiz Arraten, mendizaleei dominak jartze egunean. Benetan harrera ona izan zuen. Ikus Club Deportivo Eibar boletinean (Junio, 1958) 15-16. orrialdeetan;\nHortarako esan beharrezkoa iruditzen zait Gregorio Santa Kruz ez zela elkarte horretan pertsonaia berria, ez horixe. Kontuan izan C. D. Eibar elkartearen sortzaileetarikoa genuela, mendizale oso ezaguna, 1925-1926. urteetan elkarteko presidente izana eta 1927. urtean lehenengo aldiz 100 mendi desberdin igotzearen domina jaso zuenetako bat hain zuzen. Nik pertsonalki berakin izan nituen harremanak, mendiko ibilera haietan izan ziren. Gizon atsegina eta lagun ona genduen. Autobusez antolatzen genituen eskursioetara maiz etortzen zen bere emaztearekin edo bere bi alabetariko batekin.\nLehengo oin-jokoez baliaturik dantza berriak sortu zituen, besteak beste, Egoarbitza-dantza zeritzana. Baina baita beste toki batzuetakoak ikusi, ikasi eta irakatsi.\nOrain, Oier Araolazaren idazlan honi esker, ohorea merezi duenaren oroitzapenez, bere ekintzen eragina ere hor agertzen zaigu, esaldi zaharrak dioen bezala: sortuko dira berriak, gu gara Euskal Herriak.


About: Fríasko gaztelua\nFríasko gaztelua, ofizialki Fríasko dukeen gaztelua (gaztelaniaz: Castillo de los Duques de Frías) edo Velascotarren gaztelua Burgosko probintziako Frías herrian kokaturiko gaztelua da. Gaztelua La Muela muinoaren tontorrean eraikia dago eta haren inguruan herrixka garatu zen. Bertatik Tobalina harana eta Ebroko pasabidea kontrolatzen zituzten, Iberiar goi-lautada eta Bizkaiko Golkoaren erlaitza lotzen dituen bide nagusia bertatik pasa delako. 1949ko apirilaren 22ko dekretu batek eraikina babestu zuen.\nFríasko gaztelua, ofizialki Fríasko dukeen gaztelua (gaztelaniaz: Castillo de los Duques de Frías) edo Velascotarren gaztelua Burgosko probintziako Frías herrian kokaturiko gaztelua da. Gaztelua La Muela muinoaren tontorrean eraikia dago eta haren inguruan herrixka garatu zen. Bertatik Tobalina harana eta Ebroko pasabidea kontrolatzen zituzten, Iberiar goi-lautada eta Bizkaiko Golkoaren erlaitza lotzen dituen bide nagusia bertatik pasa delako. Lanak XII. mendean hasi arren, XIII., XV. eta XVI. mendeetan zaharberritu zuten. Harri-hormak oso sendoak dira eta ondo mantenduta daude, inguruan San Vicente eliza izanik. Hala ere, 1830ean zati handi bat etxe batzuen gainean erori zen, 30 pertsona hilda utziz. 1949ko apirilaren 22ko dekretu batek eraikina babestu zuen. (eu)\nFríasko gaztelua, ofizialki Fríasko dukeen gaztelua (gaztelaniaz: Castillo de los Duques de Frías) edo Velascotarren gaztelua Burgosko probintziako Frías herrian kokaturiko gaztelua da. Gaztelua La Muela muinoaren tontorrean eraikia dago eta haren inguruan herrixka garatu zen. Bertatik Tobalina harana eta Ebroko pasabidea kontrolatzen zituzten, Iberiar goi-lautada eta Bizkaiko Golkoaren erlaitza lotzen dituen bide nagusia bertatik pasa delako. 1949ko apirilaren 22ko dekretu batek eraikina babestu zuen. (eu)\nFríasko gaztelua (eu)


Zerbitzu juridikoa : Fedeafes 25 años\nInicio»Jarduera arloak»Eskubideen arloa»Zerbitzu juridikoa\nFederazioak buru gaixotasuna duten pertsonen eta senideen eskura jartzen duen aholkularitza juridikoko zerbitzua da. Zerbitzu hau gure elkarteetako bazkideei eskaintzen diegu.\nHelburua da buru gaixotasuna duten pertsonen eta senideen eskubideak modu pertsonalizatuan defendatzea. Zerbitzu hau buru gaixotasuna duten pertsonen eta senideen eskubideak defendatzeko giltzarria da.\nUrtero 1.000 kontsulta baino gehiago erantzuten ditugu\nBuru gaixotasunarekin zerikusia duten zuzenbidearen hainbat arlori buruz (arlo zibila, arlo penala, lan arloa, arlo soziala, zigor arloa) aholkatzen dugu. Buru gaixotasunean eragina duten arlo juridikoei buruz informazio berezitua ematea da helburua.\nArreta jasotzeko, gure elkarteen egoitzetan elkarrizketa pertsonalak egiten dira astero, aldez aurretik hitzordua eskatuz; edo telefono bidezko arreta ere jaso daiteke.\nGure aholkularitza juridikoko zerbitzua Eusko Jaurlaritzako Gizarte Zerbitzuetako sailak lantzen duen Jardunbide Egokien Gidan sartu zuten 2010ean eta 2011ean.\nIkusi Fedeafeseko zerbitzu juridikoaren informazio liburuxka.\nIkusi Jardunbide Egokien Gida 2010 eta 2011.\nFEDEAFESek buru gaixotasuna duten pertsonen eta senideen eskubideen alde egiten du.


Konzentrazinoak bihar, Ziburu, Lartzabale eta Kanbon Brebeta Euskeraz izan daiten - bizkaie.biz\nBizkaie! 2019-07-01 12:29 Euskerea berbagai\nPeio Jorajuria da Seaskako buru Paxkal Indoren agurraren ondoren.\nIgaz bezela, Frantziako Hezkuntza ministeritzeak ez dau onartu Ziburuko Piarres Larzabal kolegioan, Kanboko Xalbador kolegioan, Larzabaleko Manex Erdozaintzi Etxart kolegioan 3.ean eskolatuak diran 188 ikasleek, eta Etxepare Lizeoko 3. Profesionalean diran 5 ikasleek Brebetako Zientzietako azterketea euskeraz egin deiezan. Brebeta osoki euskeraz izatea (frantses azterketea salbu) aspalditik lortu dan urratsa da eta hori 90. hamarkadan izan zan mobilizazino azkarrari esker, garai haretako 3.eko ikasleak BEPC diplomarik ez ebelako lortu, euskeraz idatzi zituen kopiak ez baitziran zuzenduak izan. Ordutik, azterketak euskeraz egin dira baina kolegioen erreformea dala eta, Zientzien azterketea gehitu zan 2017 bagilean lehen aldiz, eta azterketa hori frantsesez egin deien nahi dau Jean-Michel Blanquer ministroak.\nIkasgaiak ikasitako hizkuntzan aztertuak izan daitezan eskubide bat baita, 2017 eta 2018an debeku eta presinoen gainetik, 157 ikasleek euskeraz erantzun eben Zientzietako azterketea. 2017an euskaldunak diran zientzietako zuzentzaileek zuzendu zituen kopiak. Baina 2018an ez zan halakorik posible izan, Ministerioak aginduz zientzietako gure 179 ikasleen kopiak bahituak izan baitziran, ez eiezan zuzentzaile euskaldunek zuzendu. Azkenean zientzietako irakasle zuzentzaile frantsesek zuzendu zituen euskerazko kopiak, ezer ez ulertu barik, zuzenketea zifra eta grafikoetara mugatuz, azterketek merezidu dabena baino nota apalagoak emonik.\nAurten be, 193 ikasleek eta familiek azterketa horreek euskeraz egiteko helburua dabe, nahiz eta ez diran zuzenduak izango. Azpimarratzekoa da gaur egun Ipar Euskal Herrian diran 28 kolegio publiko eta pribatuetatik Zientziak edo biologia kursoak euskeraz emoten dirala kolegioen erdietan, beraz euskeraz edo frantsesez egiteko hautua izatea, geroz eta kolegio gehiagoren eskaria da. Hizkuntza politikan aurrera segidu behar dogu, ez atzeraka.\nDatorren urtetik aurrera Baxoaren erreformea dala eta lehen aldiz Baxoan zientziak be euskeraz egin ahal izango dira eta, beraz, ez dau ezelako zentzurik Brebetako zientziak euskeraz ez egiteko. Horretarako, 3 kolegioek bat egin eta konzentrazinorako deia egin dabe biharko, Xalbador kolegioaren aurrean 11:15ean, 12:00tan Manex Erdozaintzi Etxart kolegioaren aurrean eta Piarres Larzabal kolegioaren aurrean 12:45ean.\nEz, Euskera ez da etxerako mugatua dan hizkuntza bat. Bai gaur egun onartua da irakaskuntzarako hizkuntzea dala eta hezkuntza ministeritzeak ez dau oraindino barruratu azterketarako erabili leiken hizkuntzea dala. Hezkuntza Kodeak baimentzen dauen neurrian, Ministroaren borondatea baino ez da falta.\nBestalde, azterketak eguaztenean Donibane Lohizuneko Ravel kolegioan zuzenduko dituela eta, Piarres Larzabaleko gurasoek goizeko 9:00etan konzentrazinoa egiteko deia zabaldu dabe, ikasleen kopiak babesteko.\nPeio Jorajuria, Seaskako buru\nSeaskako urteko biltzar nagusia Kanbon egin dabe oraintsu eta Paxkal Indoren ondorengoa nor izango dan jakin dogu: Peio Jorajuria. Abuztuan hartuko dau Paxkal Indoren lekukoa eta Hur Gorostiaga izango dau alboan.\nAzken 11 urteotan Iparraldeko Ikastolen Alkarteko presidente izan danak adierazo dauenez, lana bera baino gehiago Seaskan urte horreek guztiak egitea ohorea izan dala azpimarratu dau Paxkal Indok. Garagarrilaren amaierara arte jarraituko dau Indok karguan.\nAzken buruan, Seaska itxi ostean, garapen kontseiluko presidente lanetan ibiliko da aurrerantzean Paxkal Indo.


BRTk antolatutako zozketaren irabazlea nor den ezagutu dugu - Basaburua - Amezti.eus\nBRTk antolatutako zozketaren irabazlea nor den ezagutu dugu\nAmezti.eus 2020-09-02 13:15\nMartxoaren 28an izan behar zuen errugbi gaupasa bertan bera gelditu ondoren, BRT taldearen finantzaketa iturri nagusia, zozketa jarri zuten abian. Boleto ugari saldu ondoren, ekainaren 27an izan zen zozketa eta orain ezagutu dugu irabazlea.\nZenbaki sariduna 3248 izan zen eta horren jabea Xabier Urrutia suertatu da. Orain Xabierrek bi sari potoloen artean egin beharko du aukera. Alde batetik, Kubarako bi pertsonentzako bidaia, bestalde motozerra eta desbrozadora bat. Ez dira nolanahikoak. Boletoak 5 euroren truke saldu ziren taldearen behar ekonomikoei aurre egiteko.\nBaztan Rugby Taldeak 16 urte darama errugbi gaupasa Larraintzarren ospatzen, eta hura zen haien finantzaketa iturri nagusia. Aurten, dena antolatuta zutela alarma egoera ezarri zen eta bertan behera utzi zuten gaupasa, koronabirusaren hedapena sahiesteko helburuz. Horrela, taldearen jarduna bermatuko duen beste finantzazioa asmatu behar izan dute, eta horregatik, zozketa antolatu zuten ekainaren 27rako.


AIR: MOON SAFARI - 10. URTEURRENEKO EDIZIOAREN ALBUMAREN BERRIKUSPENA - ALBISTEAK\nMoon Safari - 10. urteurreneko edizioa\nAir-en estreinaldi zoragarria, agian bitxia da, 10. urteurreneko multzo gisa bildua, B alboetako diskoarekin eta Mike Mills-en 1999ko filmarekin Jan, lo egin, itxarotea eta jolastea.\nDenok dakigu legez kanpoko deskargak zer berritasun eragin dituen bertsio berrietan; higadura horren bigarren mailako efektuak galera horiek berreskuratzen saiatzen diren etiketak dakartza, Mary Shelley estiloko katalogoak berriro animatuz. Swoon handiaren aurretik, zaila zen berredukitze bat egin gabe berrargitaratzea justifikatzea, baina garai etsiek neurriak etsitzea eskatzen dute, eta, beraz, azkenaldian, disko kopuru handia gero eta handiagoa dela ikusi dugu berrargitaratuta zenbaki biribilen urteurrena baino beste arrazoirik gabe. . Zure kasuetan Thrillerra s eta zure Maskota soinuak Hori da nahikoa erreferentzia justifikagarria. Nolabait esateko, berrargitalpen horiek gutaz eta zenbat hitz egiteko plataforma eskaintzen dute dugu musika bezainbeste aldatu zen. Air-en luxuzko edizio berria bezalako zerbait Ilargi Safari baina proposamen zertxobait zailagoa da.\nHasiberrientzat: Air-en estreinaldiak, bikaina den arren, tratamendu kanonikoa merezi duen ala ez zalantzan jartzen da. Abesti bilduma gisa, denborarekin nahikoa ondo jasan du; hamarkada baten ondoren, oraindik ondo eusten dio. Hala ere, 1998an izandako beste disko txalotu eta arrakastatsu batzuk ere badirudi, eta ez dirudi urrunetik egokia denik alfonbra gorria zabaltzea ere. Konektatzeko puntu modernoak diren neurrian, musikalki ez da gertatzen ari den ezer gertatzen Ilargi Safari bat-batean berriro aztertzeko modukoa. Bada, soniko dotoreak eta arpegio adeitsuak dituela, disko hau asko gaur egun modan dagoen dantza diskografiko eta balearraren aurka doa. Airek ere azkar utziko luke disko hau ezaugarritzen zuen liburutegiko musika estetika landua, material korapilatsuagoak, zailagoak eta maltzurrak lortzeko. Bai, bai: denboraren lekuaren argazki gisa, askoz okerrago egin dezakezu Ilargi Safari . Baina hiru disko multzo batean kanonizatu beharreko zerbait bezala? Fisika galdu egin zait. Zein da, 10 zenbakiaren poesia alde batera utzita, orain ospatzeko arrazoi zehatza?\nEgia esan, ziurrenik ez zen Airen ideia hori egitea eta, zalantzarik gabe, ez da haien errua hori Ilargi Safari Oinordeak azkenean Lemon Jelly, Zero 7, Morcheeba eta Thievery Corporation taldeen taldeen zerrenda luzea eman zuen, beraz, agian justuagoa da berrargitalpen honek eskaintzen duen horretan kontzentratzea, horren arrazoia baino. Han erantzuna, zoritxarrez, hau da: itzulkin mistoak. Nahiz eta jatorrizko diskoa biltzen duen bilduma sendoa, hobari eta B aldeak dituen diskoa eta Mike Mills-en 1999 tourfilma biltzen duen DVDa. Jan, lo egin, itxarotea eta jolastea , berrargitalpen honek ez du nahikoa adinako material materialaren moduan eskaintzen existitzen dela bermatzeko, ezta garai hartako material egokia hautatu ere berriro ontziratzeko.\nBonus diskoa da esku artean dugun kalitate kontrolaren edo pentsakeriarik ezaren erakuslerik handiena: bikotearen inguruko EP bikainetako materialaren ordez, Eguzkia nire ondoan dago eta singleen bilduma Lehen sintomak (horietako askok argi bat izateak mesede egin diezaioke), zuzeneko bost pista lortzen ditugu - 'Kelly Watch the Stars' bertsio izugarria eta kaxkarra barne - airearen zuzeneko ikuspegia musikari buruzko argitasuna agerian uzten duena. eta pisutsua da saretaren afekzioan eta kitschean. Gainerako demo eta nahasketen artean, bi minutuko luzea da, hari gogorrak, 'Remember' (berpiztu den B aldea) eta 'You Make It Easy' -ren demo eskasa (izeneko instrumentala zenetik) Bossa 96 ') urrunetik argitzen dute. Beste guztia gorabeheratsua eta berriro berotuta sentitzen da.\nMills-en dokumentalak bitxikeria izaten jarraitzen du, baina, hala ere, ezin dut imajinatu dirua dirua trukatzeko prest egongo denik. Ilargi Safari 10. Urteurreneko Edizioa ez zen dagoeneko ezagutzen. Horretaz aparte, funtsean paketea ordaintzen ari zara; kasu honetan, horrek DVD tamainako azal gogorreko pakete bat esan nahi du, letra liburua erantsita, apur bat beharrezkoa ez bada ere. Kasu gisa Ilargi Safari disko klasikoa denez, motz gelditzen da. Disko eder baten oroitzapen polita denez, okerragoa izan liteke. Suposatzen dut, azkenean, album hau berriro erosteko nahikoa zaletasun zauden ala ez jakitea. Virginek apustua egiten du (edo espero du) zu nahikoa dela.\nalessia cara haur super aberatsak\nPharrell nire buruan\noroitzapenek ez dituzte kate-erretzaileak irekitzen\nbeyonce coachella 2018 bideoa\npc musika 1. liburukia\nangel olsen ispilu guztiak


Pasa da Korrika Oriotik... - Orio - Karkara.eus\nPasa da Korrika Oriotik...\nJabi Zabaleta 2015-03-31 15:31\nAtzerriko lagunei kontatzen diegunean zer den Korrika eta irudiak erakusten dizkiegunean, jo eta lor geratzen dira, miretsita.\nPasa da Korrika Oriotik eta emozio positiboen tsunami batek astindu gaitu berriro. Badu zerbait Korrikak gure barruak mugitzen dituena, indar teluriko bat ia, sinbologia sendo bat: eskuz esku doan lekukoa, herri bat martxan irudikatzen duen lasterketa kolektiboa, erronkei indarrak batuz erantzuten dien giza-talde alai baten indarra…\nAtzerriko lagunei kontatzen diegunean zer den Korrika eta irudiak erakusten dizkiegunean, jo eta lor geratzen dira, miretsita. Harrigarri egiten zaie Europaren izkina honetan, herri txikitxo honetan, gure hizkuntzaren alde horrelako ekimen erraldoia bi urtetik behin antolatzeko dugun gaitasuna eta indarra. Ez da, egia esan, erraz azaltzekoa.\nAurtengo Korrikak ere koloretako suge baten gisa zeharkatu ditu gure errepide eta kaleak, sigi-saga, eta inoiz baino jende gehiago bildu du Orion eta inguruetan. Zirrara sortzen dute bideo eta argazkietan jasota geratu diren irudiek. Herriz herri antolaketan laguntzen ibili garenontzat izugarri pozgarria izan da herritarren erantzuna. Ekimen gutxi dago Euskal Herrian Korrikak adinako batasuna eta adostasuna biltzen duena. Kolore guztietako herritarrek parte hartzen dute, herriz herri, eta horrexek ematen dio bizitasuna eta proiekzioa. Gurean, Udalean ordezkatuta dauden hiru talde politikoek ere parte hartu dute, gogoz, beste talde eta elkarteekin batera, eta benetan estimatzekoa da guztien jarrera eta ahalegina.\nKorrikaren inguruan erakutsi dugun batasun eta adostasun hori bera lortuko bagenu gaur egun planteatzen zaizkigun bestelako erronkatan ere (Euskal Herri mailakoetan zein gertukoenetan), nork geldituko luke gure martxa? Nork egin liezaioke aurre pozik eta kantari, bat eginda, datorren herriari?


ETE eta KAE ligetako jardunaldia jokatu zen asteburuan | EHK\nTolosaldea, Kaiku eta Busturialdea izan ziren irabazleak Pasaian eta Elantxoben jokatu ziren estropadetan\nPasaiako estropada badia barruko eremuan jokatu zen, normalean erabili ohi dena baino motzagoa. Emakumezkoek hiru luze eta bi ziaboga egin behar zituzten eta gizonezkoek sei luze eta bost ziaboga.\nPasaiako proba 11.20an hasi zen ETE Ligako estropadarekin, non lehen txandan Castro, Lapurdi eta Zarautz irten ziren, bigarrenean Lutxana, Isuntza, Zumaia eta Ondarroa eta hirugarrenean San Juan, Hibaika, Tolosaldea eta Deustu.\nTolosaldeak denboraldiko bigarren garaipena lortu zuen Pasaiako IX. Ikurrina bereganatuz eta horri esker ETE Ligako lehen postuan kokatu da berriz ere 32 punturekin. Deustu bigarren izan zen lau segundora eta atzetik, Hibaika hirugarren sailkatu zen, San Juan laugarren eta Zumaia bosgarren.\nETE LIGA PASAIAKO SAILKAPENA\n1º TOLOSALDEA A.T. 11:02.47\n2º DEUSTU 11:06.97\n3º HIBAIKA 11:10.34\n4º SAN JUAN 11:16.73\n5º ZUMAIA 11:21.64\n6º ISUNTZA 11:37.82\n7º ONDARROA 11:39.30\n8º LUTXANA A.E. 11:54.75\n9º ZARAUTZ 11:56.28\n10º LAPURDI 12:05.76\n11º CASTRO 12:09.97\nOndoren, 12.00etatik aurrera, KAE1 Ligako estropadaren txanda izan zen: lehen txandan Lapurdi, Castro eta Astillero irten ziren, bigarrenean Orio B, Camargo eta Zumaia, hirugarrenean Deustu, Arkote eta San Juan eta azkenekoan Pedreña, Kaiku, Getaria eta San Pedro.\nBertan, Kaiku izan zen azkarrena, Sestaokoek 1.92 segundo atera zizkiotelarik Libia-ri, eta sailkapen nagusian bigarrenak dira, San Pedro baino bi puntu gutxiagorekin. Hirugarren sailkatua Deustu izan zen, laugarren izan ziren Pasaiakoak, bosgarren Getaria eta seigarren Zumaia.\nKAE1 PASAIAKO ESTROPADAREN SAILKAPENA\n1º KAIKU 20:21.28\n2º SAN PEDRO 20:23.19\n3º DEUSTU 20:30.60\n4º SAN JUAN 20:30.78\n5º GETARIA 20:31.84\n6º ZUMAIA 20:33.74\n7º ARKOTE URIBE KOSTA 20:36.66\n8º SDR PEDREÑA 20:36.75\n9º CASTRO 20:40.42\n10º ORIO-ORIALKI 20:53.33\n11º CAMARGO 20:57.89\n12º ASTILLERO 21:06.36\n13º LAPURDI 21:06.48\nETE eta KAE1 Ligako ontziek Donibane Lohizunen izango dute hurrengo hitzordua datorren larunbat arratsaldean, emakumezkoak 16.30etan hasita eta gizonezkoak 17.30etatik aurrera.\nAzkenik, KAE2 Ligak Elantxoben izan zuen hitzordua igandean 12.00etan, bertan jokatu baitzen XXXIII. Elantxobeko Traineru Estropada. Lehen txandan Trintxerpe, Santoña eta Hibaika irten ziren, bigarrenean Deustu, Mutriku eta Busturialdea eta hirugarrenean Zarautz B, Donostiarra B, Portugalete eta Hondarribia B.\nOso baldintza zailetan jokatutako estropadan garaipena Busturialdea etxeko traineruarentzat izan zen 21:41.45eko denborarekin. Bizkaitarrek sekulako aldeak atera zizkieten bigarren izandako Mutrikuri (20 segundo) eta hirugarren amaitu zuen Portugaleteri (33 segundo). KAE2 Ligako hurrengo jardunaldia, datorren larunbatean Mutrikun izango dute 17.00etatik aurrera.\nKAE2 ELANTXOBEKO SAILKAPENA\n1º BUSTURIALDEA 21:41,45\n2º MUTRIKU 22:01,75\n3º PORTUGALETE 22:14,25\n4º DONOSTIARRA 22:25,23 7\n5º DEUSTO-BILBAO B 22:31,60\n6º HIBAIKA 22:32,94\n7º ZARAUTZ 22:41,94\n8º HONDARRIBIA 22:47,66\n9º IRC SANTOÑA 23:02,49\n10º ILLUNBE 23:16,64


Udak eman duenaren errepasoa egin du Izkander Fernándezek | IRRATIA\nSEP. 30 2021 - 11:07h\nUdak eman duenaren errepasoa egin du Izkander Fernándezek\nAurreko astean 1991 urte emankorrean murgildu ginen beste behin, baina oraingo honetan 2021eko udak eman duenari begira jarri da Lemoako musika aditua.\nBaltimoren sortutako taldea da Turnstile, bertako musika erreferente garrantzitsuenetako bat ezbairik gabe.\nUdazkenean sartu gara baina oraindik ere udako doinuetan murgilduta ibiliko gara. Izan ere uda bukaeran argitaratu diren diskoetatik ekarri digu aste honetako hautaketa. Aurreko astean 1991n zentratuta ibili ostean, oraingoan ere kantu martxosoak ekarri ditu Izkander Fernándezek.\nLehen aukerarekin urteko disko onena izan daitekeela esan du Izkander Fernándezek Turnstile taldearen ‘Glow on’. «Black Country New Road taldearena esaten nuen urteko disko onena haiena zelakoan, baina zalantzan jarri nau lan honek. Hardcore mundutik datoz ta, aurretik beste batzuk erabili duten patroia errepikatuz, beren eszena gainditu eta beste maila batetara eraman nahi dute beren musika Turnstile taldekoek. Vinylora taldera joan nintzen eta zortez diskoaren kopia eskuratuta nuen, baina atzetik beste 11 lagun daude itxaron zerrendan, lehengaia falta denez diskoa biniloan egin ezinda dabiltza. Hortaz, zorteduna sentitzen naiz», aipatu digu Fernándezek.\n«3.600 pertsona gara Lemoan eta musika talde tradizio gehiegi ez dugu izan. Larregi taldea, Etra eta Zelanda taldea dira Zeinkez gainera aktiboan ditugunak. Bada, Zelandak bere lehen singlea kaleratu zuenean atera zuen Zeinkek ‘Antiheroiak’ EParen lehen singlea. Talde gaztea dira eta oraindik etorkizuneko taldea dira, heldutasunera ez dira iritsi, baina melodiaren inguruko esplorazio bikaina egin dute eta kantu indartsuak atera dituzte», kontatu digu Fernándezek.\nHardcore mundura itzularazi gaitu, baina «emo ukitu gehiago du Thrice taldeak Turnstilek baino». Irvine hiriko, Kaliforniako taldea da. «Ez du ezer hiri horrek ez eta Los Angelesek ere. Donostia, Gasteiz eta Bilboren artean hiruki bat marraztu, errepidez eta eraikinez bete, eta horixe da Los Angeles. Thrice 2002 bueltan sortu zen eta lehen hiru diskoekin emo musikaren bueltan ibili ziren. Gero beste heldutasun bat lortu eta pauso bat harago eman zuten baina musikaren industriaren urte txarrenak egokitu zitzaizkien eta esperotakoa baino askoz gutxiago saldu zuten, CDaren salmentaren gainbeheraren ostean. Dena dela 2009 eta 2011n sekulako diskoak atera zituzten, grunge ukitu batekin eta azken urteetan pilotu automatikoaren sindromearekin zeuden, harik eta ‘Horizon East’ diskoa kaleratu berri duten arte», nabarmendu du lemoaztarrak.\nAzken erreferentzia MusikHaria saiora maiz ekarri duen talde batena da. Viva Belgrado Kordobako taldeak abesti berria kaleratu du eta ezin zuen hutsik egin Izkanderren tartean: «‘Paralelos Meridianos vol. 1’ deituriko EPa grabatu dute Santi Garciarekin Ultramarinos estudioan. Aloud Music zigiluak argi esan du abenduan iritsiko dela fisikoan, iristen bada, biniloen fabrikak kolapsatuta daudelako. Zorionez, digitalean behintzat eskaini digute». Hauxe da beraz, orotara aste honetan osatu duen zerrenda:\n– Turnstile - Blackout\n– Zeinke - Estatu Kolpea\n– Thrice - Summer set fire to the rain\n– Viva Belgrado - Un relato\nAurreko astean egin zigun hautaketa, berriz, hau izan zen:\n– Metallica - Of Wolf and a Man\n– Nirvana - Come as you are\n– Guns 'n' Roses - 14 years\n– Pearl Jam - Once\nUda eta hard rocka uztartu ditu Izkander Fernandezek urtaro berrian sartuta\nRock amerikarra Euskal Herrian ere egin dela erakutsi digu Izkander Fernandezek\nAmericana musika estiloa definitzeko lau abesti


Segurtasunez pintatu | Consumer\nIndarrean dagoen araudiak konposatu organiko lurrunkorren emisioa mugatzen du pintura eta berniz jakin batzuetan\nBerniz- eta pintura-potoetako segurtasuna funtsezkoa da erabiltzen dituztenen segurtasuna bermatzeko. Ildo horretatik, 227/2006 Errege Dekretuak mota horretako produktuetako konposatu organiko lurrunkorren (KOL) kontrola arautzen du, eta Espainiako legedian “merkaturatzeko murrizketak” ezartzen ditu dekorazio-pintura batzuetarako eta ibilgailuak berriz pintatzeko.\nAraudiak zentzua hartzen du produktu jakin batzuek disolbatzaile organikoak erabiltzen dituztelako beren osaeran, eta horrek kutsadura atmosferikoa sortzen duten KOL emisioak eragin ditzake. “Beraz —errege dekretuak ezartzen du—, produktu horien KOLen edukia murriztu egin behar da, teknikoki eta ekonomikoki bideragarria den neurrian”.\nErrege dekretu horrek Europako Parlamentuaren eta Kontseiluaren 2004/42/EE Zuzentaraua aldatzen du, eta horren helburua KOLen edukia mugatzea ere bada. Izan ere, edukia betetzen duten produktuak soilik hartzen dira asegurutzat, eta, gainera, “indarrean dagoen legediak eskatzen dizkien baldintzak” betetzen dituztenak.\nZehazki, araudiaren aplikazio-eremua pintura eta berniz jakin batzuetara zabaltzen da, hala nola eraikinen barneko hormetan eta sabaietan aplikatzen diren estaldurak, kanpoko hormak, zurez, metalez edo plastikoz egindako estaldurak, arotz-lanetarako bernizak eta lasureak, zigilatze-propietateak dituzten inprimazioak, isolatzaileak edo finkatzaileak (partikula solteak egonkortzeko, propietate hidrofugoak sartzeko edo zura onddo urdinaren aurka babesteko), eta prestazio handiko estaldurak.\nIbilgailuen akabera berritzeko produktuei dagokienez, “edo horien zatiei” dagokienez, KOL edukia mugatu behar dute automobila konpondu, zaindu edo apaintzeko erabiltzen diren produktuek. Atal honetan sartzen dira estaldura zaharrak eta oxidoak kentzeko produktuak, estaldura berriak atxikitzeko, pistola-garbitzaileak, pintura-desugertzaileak, koipegabetzaileak eta silikona-desugertzaileak. Gainera, masilla, inprimazio eta estaldura pigmentatu batzuen konposizioa arautzen da.\nProduktu horiek izan behar duten gehienezko KOL edukia ezagutzeko, 227/2006 Errege Dekretuaren II. eranskina kontsulta daiteke. Hala ere, produktu bakoitzak etiketa bat izan behar du, honako hau adierazten duena:\nProduktuaren azpikategoria eta KOLen edukirako balio maximoak (g/l-tan).\nErabiltzeko prest dagoen produktuaren gehienezko KOL edukia g/l-tan.\nKOLen gehieneko edukiak gainditzen dituzten produktuak erosteko eta saltzeko baimenak eman daitezke, “kopuru mugatuetan”.\nBestalde, produktu horiek indarrean dagoen legeriak etiketatzeari buruz ezartzen dituen eskakizun gehigarriak bete behar dituzte, eta agintari eskudunek, berriz, KOLen gehieneko edukiak gainditzen dituzten produktuen banakako erosketa- eta salmenta-baimenak eman ahal izango dituzte, “kopuru hertsietan”. Jarduera hau bakarrik onartzen da eraikin eta ibilgailu zaharrak zaharberritu eta mantentzeko produktuetan, “balio historiko eta kulturala indarrean dagoen araudiaren arabera aitortua denean”.\nbernizak estaldurak konposatuak orgánicos-eu pinturas-eu


kolaborazioak – ibonrg\nmati and the kozmic guests\nnew yorkeko chelsea hotel mitikoaren bueltan sortu diren abestien bilduma bat egiteko asmoz, matik hainbat lagun bildu zitu zituen 2013an. leonard cohen, nico, janis joplin eta the stoogesen kantak prestatu zituen, besteak beste.\nemanaldiaren dokumentazio grafikoa baino ez dago, dena flows argazkilariak ederki bilduta.\nhondartzako olatuen bitsaren gainean surfeatzen agertu ziren, eta abiadura berberarekin desagertu.\nhainbat eragin bildu zituzten drumkopterrek beren disko bakarrean, baina bereziki freskotasuna zerien, eta darie. grabaketan laguntzaile jarduteko aukera izan nuen.\n‘batzuk’ taldeko abeslari gisa entzun nuen lehenengoz joxi ubedaren kantuak egiteko molde berezia; ondoren, ‘tanta’, eta gerora entzungo nituen ‘tortura sistematika’ eta ‘bukaera’, laurogeietan izan zituen taldeak.\nbelarminak bikote akustiko gisa hasi ziren, eta elektrifikatu zirenean kantu bat grabatzeko deitu zidaten, baina teklatua eta perkusioa sartzen amaitu nuen.\niban zaldua idazlearen ‘biodiskografiak’ narrazio liburuko ipuin bakoitza disko batean oinarrituta dago. aurkezpenetarako, zenbait ipuin aukeratu eta bakoitzaren irakurketaren ondotik diskoko kanta baten bertsioa jotzen genuen xabier montoiak eta biok.\nmiguel a. garciaren elektronika esperimentalak elikatzen duen gertaera musikala da; instrumentu akustikoak eta ahotsak kasu horretan fagozitatu egiten ditu, eta zuzenekoan berriro agertzen dira. magma elektronikotik sortuta, soinuaren autodeterminaziora arte iristen dira.\nharekin gargara bikotea osatu nuen 2016, baina horrez gain, bere konposizioak interpretatzeko hainbat ensembletan hartu izan dut parte, bakoitza izen ezberdinekoa:’eritaturi ensemble’, ‘aunkihexun’…\nbesteak beste, gitarra, alboka, txistua eta bandoneoia jo izan dut.\nmaite arroitajauregirekin gol portero taldea osatu genuen 2006an, baina 2009an bakarkako ibilbideari ekin zion mursegoren izenpean.\nahal izan dudan guztietan lagundu izan diodan arren, ‘hiru’ eta ‘100% oion’ diskoetan musikari eta ekoizle gisa lagundu diot.\nyakuzi taldea post-rock etiketapean disko bikainak argitaratu zituen.\nberriztarren azken diskoan, ‘ausardiaren garaia’, tronpeta jotzeko aukera izan nuen.\nalejandro durán, miguel a. garcía eta alejandreo tedinen black metal esperimentaleko proiektua. ‘a cryptic howl of morbid truth’ lanerako ahots eta gitarraren bat grabatu nituen.\nixiar rozasen lerro bakarreko liburuak audio formatua ere badu eta alderdi horren grabaketan parte hartu nuen 2020ko urtarrilarekin maite arroitajauregi eta beste hainbat artistarekin batera rafael martinez del pozoren grabaketa arduraduna zelarik\nr’n’r, swing, doo-wop, bossa nova edota pop italiarra ateratzen da santiago delgadoren ahots eta eskuetatik. lan-ordezkapen bat egin nuen koruetan, juanjo ibarra handiaren ondoan. ‘plantado en el jukebox’ lp-aren grabaketan ere parte hartu nuen\nbilboko rockabilly lurrikararekin tronpeta jotzeko aukera izan nuen hainbat kontzertutan, ‘sol y sombra’ kantuan\ngabon caligula izenez hainbat kontzertu egin ondoren, talde zingiratsu eta kabernikola honek jupiter jon bataiatu zuten euren burua lehenengo diskoa ‘pleistozenoko astelehenak’ grabatu aurretik.\ndisko horretako kanta batean eta beste single batean jo nuen saxoa\nxabier montoia musikariarekin 2007 aldean hasi nintzen kolaboratzen: hasieran, gitarra duoa eginez ibai gogortzarekin; ondoren, ekoizpena eta kantuen konponketak eginez piano eta soketarako, zenbait cello-jotzailerekin batera.\nibon aguirreren bakarkako proiektua. elektronikazko artisautza, su eztitan prestatua.\n‘denbora’ izeneko bigarren lanerako zenbait gitarra eta saxo grabatu nituen.\nartedrama arte eszenikoen plataformak ekoitzitako antzezlanean soinu-paisaia eraikitzeko ardura izan dut.\nlaura penagos eta ander lipus aktore, amancay gaztañagaren zuzendaritzapean.\nochi di farfalla bikote akustiko bezala jaio eta laukote elektriko izatera pasa zen taldea da.\n2016ko diskoko ‘nerekin’ kantuan tronpeta sartzeko aukera eman zidaten\neremuz kanpoko sotoa\n‘eremuz kanpo‘ irratsaioaren oholtzarako adarra abiatzeko film bat aukeratu eta aurretik ‘zerbait’ egiteko proposatu zidaten. sun ra taldeari buruzko dokumental bat (‘a joyful noise’) euskarara itzulia nuenez, huraxe aukeratu nuen. proiekzioaren aurretik ‘performance’ moduko zerbait proposatu nuen; haiek kantzi ninduten arkestraren erara, eta eneko olazabalekin batera euskaratu eta moldatu nuen amiri barakaren ‘sun raren mezua’ deklamatu nuen, saxoa eta sun raren sintetizadorea lagun\njon martin laguna ohiko kolaboratzailea dut: nire lan eta kartel askoren irudiak bere eskuek marraztu dituzte. piketa da bere jebotarekin batera osatu zuen grindcore bikotea.\ngrabatu duten lan bakarra grabatu genion ibon agirrek eta biok 2015, taldearen errepertorio osoa hamar minutu eskasetan biltzeko.\nasier gogortza argazkilariaren proiektua. camera obscura baten barnean filma bat sortzeko saioa da InstantZine. kanpotik sartzen den irudia camera obscuraren barnean manipulatuz, partehartzaileek pelikulako fotogramak banaka-banaka sortzen dituzte eta argazki kamera digitalarekin harrapatzen. ondotik, animaziozko filmetan bezala, hartutako irudiak bata bertzearen gibeletik abiadura jakin batean jarriz, 3-4 minutuko filma laburra lortuko da. Saioa bukatzean filmaren muntaia bizkor-bizkor egin eta berehala proiektatzeko prest egonen da. Soinua ere, filma sortu bitartean eraikitzen da.\n#3 eta #5 instantzineetan parte hartzeko aukera izan dut\n2010eko azaroan kafea eta galletak ziklora gonbidatu genuen iruñeko talde zoragarri hau. lau katu izan ginen sesioan, eta, nicoren desertshore diskoa entzun ondoren pistatan grabatu nuen kokoshcaren boloa. javi, amaia eta iñaki oso gustura geratu ziren emaitzarekin eta argitaratzea erabaki genuen.\nalvaro matilla ‘brutus’-en proiektua, barb karpenterrek lagunduta sasoi hartan.\nberen ehunka lanen arteko bi grabatu nizkien: ‘sothinrdeline’ diskoan agertuko ziren hiru abesti (haietako batean bateria jo omen nuen eta beste batean biolina eta banketa) eta ‘there she goes again’ kantaren bertsioa ‘a gran bilbao tribute to “the velvet underground & nico” bildumarako.\nvalentziako soinu-artistak 2006ko ertz jaialdian kanpaia-kontzertua prestatu zuen. nafarroako bera herriko kanpaietarako propio idatzi zuen konposizio bat. hamabost bat lagun izan ginen emanaldi horretan ezkil-jotzaile.


Lurrak — Kultura — Eibarko Udala\nLantegi bat Bilboko itsasadarraren alboan, lanaldi luze eta nekagarriak. Musika instrumentuek ezartzen duten erritmoan lan gogor eta neketsua orekak, kulunkak eta aire ariketen artean. Egungo zirkoak eskaintzen dituen baliabideez baliatuz, ikuskizun musikal bat giza talde txiki baten matxinadaren istorioa kontatzeko: gizon eta emakumeak elkarturik aurre egiten diete lanean jasaten ari diren gehiegikeriei. Pertsonaiak absurdoa, komikoa eta 60ko hamarkadako langile tradizioaren artean mugitzen dira.\nAire Aire, Gasteizko KaldeArte eta Bilboko Kalealdia-k bultzatutako egitasmoaren emaitza da Lurrak ikuskizuna, honako helburua lortu nahi duelarik: euskal kulturan oinarritutako formatu handiko zirko ikuskizun bat ekoiztea, bertako artistekin, kalitatearekin, edukiarekin, eta ikusgarritasunarekin, umore, klown, mugikortasuna eta jarduera gakoan eta eduki aldarrikatzaile leun batekin.


Jacob Jordaens (Anberes, 1593ko maiatzaren 19a - Anberes, 1678ko urriaren 18a) flandriar margolaria izan zen. Adam Van Noorten ikaslea izan zen eta haren alabarekin ezkondu zen. Rubens (1640) eta Van Dyck (1641) hil ondoren, Herbehereetako garai hartako azken maisua da. Jordaensen estiloan berebiziko garrantzia izan zuten Rubensen, Caravaggioren eta Bassanoren lanek. Bere garaiko beste artista askok ez bezala, ez zuen bere jaioterria utzi nahi izan, eta abertzaletasun sutsu horren kutsua nabarmena da bere koadroetan ere. Jordaens 1620-1630 hamarraldian hasi zen bere estilo propioa finkatzen. Oro har, indar handiko irudiak egin zituen, oso adierazgarriak eta edukiaren aldetik oso landuak. Kolore biziak erabili zituen eta koloreen arteko konbinazio bortitzak asmatu zituen. Bere koadroetako marrazkiak ere gogorrak dira, eta argi-itzal nabarmenak eratzen dituzte. Argia eta kolorea lantzeko zuen trebetasun berezia 1625-1630 bitarteko obretan antzematen da gehien. Rubensek eta Van Dyckek molde arranditsu eta aristokratikoa erabili zuten bezala, Jordaensek, aldiz, estilo adierazgarriagoa, sentsualagoa erabili zuen. Bere koadro batzuetan jende asko agertzen da, pilatuta bezala; pertsonaia sendoak, lodikoteak, aurpegi gorrikoak dira oro har, eta sarritan arrunkeria ere nabari da. Geroko lanek, ordea, aberastasuna eta indarra galdu zuten. 1640. urtetik aurrera Greenwicheko jauregia apaintzeko lanean jardun zuen buru-belarri. 1648tik aurrera, berriz, Suediako Kristina erreginaren margolari izan zen, eta 1652an Hagako Huis ten Bosch etxaldea apaindu zuen. Lan horretan antzematen da Jordaensen azkenaldiko neurrigabetasunerako eta patetismorako joera. Azpimarratzekoak ditu Denboraren garaipena eta Orangeko Frederiko Henrikeren garaipena muralak; arkitektura-apainduraren maisulantzat hartuak dira, eta bertan alegoria konplexua, kolore biziak eta forma bihurriak nahasten dira. Bere sorterriko gaiak izan zituen oinarri; jaiak, festak, etab. Errege haurra lanean, Flandriako burgesen eta nekazarien irudiak egin zituen. Kalbinista egin zen, baina eliza katolikoetan ere lan handia egin zuen. Jordaensek egindako erretratuak arrakasta handikoak izan baziren ere, genero hori ez zuen asko landu. Ruytergo almirantea eta Andre zaharra dira erretratu ezagunenak. Beste lan aipagarri batzuk: Ebanjelariak, Martin Santua gizon bat sendatzen, Moises haitza jotzen. (eu)\nJacob Jordaens (Anberes, 1593ko maiatzaren 19a - Anberes, 1678ko urriaren 18a) flandriar margolaria izan zen. Adam Van Noorten ikaslea izan zen eta haren alabarekin ezkondu zen. Rubens (1640) eta Van Dyck (1641) hil ondoren, Herbehereetako garai hartako azken maisua da. Jordaensen estiloan berebiziko garrantzia izan zuten Rubensen, Caravaggioren eta Bassanoren lanek. Bere garaiko beste artista askok ez bezala, ez zuen bere jaioterria utzi nahi izan, eta abertzaletasun sutsu horren kutsua nabarmena da bere koadroetan ere. (eu)\nJacob Jordaens (eu)